tripathysagar/odia_wiki huggingface dataset:
ରଥ, ଭାରତ ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଉତ୍ତର ପ୍ରଦେଶର ହମିର୍ପୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ରଥ, ଭାରତ ୨୫.୫୯୪୫ ଉତ୍ତର ଅକ୍ଷାଂଶ ଓ ୭୯.୫୬୬୩ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରଥ, ଭାରତ ସହରର ମୋଟ ଜନସଂଖ୍ୟା ୫୫୯୩୮ ଅଟେ । ସେଥି ମଧ୍ୟରୁ ୫୩.୭୩% ଜଣ ପରୁଷ ହୋଇଥିବା ବେଳେ ୪୬.୨୭% ଜଣ ନାରୀ ଅଟନ୍ତି । ରଥ, ଭାରତର ସାକ୍ଷରତା ହାର ୬୧.୧୫% ଅଟେ । ଏହା ଜାତୀୟ ହାରଠାରୁ ୩.୬୯% ପ୍ରତିଶତ ଅଧିକ ଅଟେ । ସେଥିରୁ ୩୭.୮୭% ପ୍ରତିଶତ ପୁରୁଷ ଓ ୨୩.୨୮% ନାରୀ ଅଟନ୍ତି । ୧୫.୩୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ରଥ, ଭାରତର ସରକାରୀ ଭାଷା ଅଟେ ।
ଏଥିଲିନ ଗ୍ଲାଇକଲ ବିଷକ୍ରିୟା  (ଇଂରାଜୀ ଭାଷାରେ ) ହୁଏ ଯେତେବେଳେ ଏଥିଲିନ ଗ୍ଲାଇକଲ   ପାନ କରାଯାଏ  । ପ୍ରାକ୍ ଲକ୍ଷଣରେ ବାନ୍ତି, ପେଟ ଯନ୍ତ୍ରଣା   ଓ ନିଶାଗ୍ରସ୍ତ   ହୁଏ । ପରବର୍ତ୍ତୀ ସମୟରେ ଚେତନା ଶକ୍ତି କମିଯାଏ  , ମୁଣ୍ଡ ବିନ୍ଧା ଓ ବାତ   ଭଳି ଲକ୍ଷଣ ଦେଖାଯାଏ । ବୃକ୍‌କ ଅକର୍ମଣ୍ୟ ଓ ମସ୍ତିଷ୍କ ନଷ୍ଟ ଭଳି ଦୀର୍ଘକାଳୀନ କ୍ଷତି ହୁଏ । ଅତି ଅଳ୍ପ ପରିମାଣର ଏଥିଲିନ ଗ୍ଲାଇକଲ ପାନ କଲେ ମଧ୍ୟ ବିଷମୟ ଓ ମୃତ୍ୟୁ ହୋଇଯାଏ । ହିମାଙ୍କ କମେଇବା   ନିମନ୍ତେ ବ୍ୟବ‌ହୃତ ହେଉଥିବା ଏଥିଲିନ ଗ୍ଲାଇକଲ ଏକ ରଙ୍ଗ‌ହୀନ, ବର୍ଣ୍ଣହୀନ ଓ ଗନ୍ଧହୀନ ତରଳ ପଦାର୍ଥ । ଏହା ଭୂଲ କ୍ରମେ ବା ଆତ୍ମହତ୍ୟା କରିବା ନିମନ୍ତେ ପାନ କରନ୍ତି । ଏହା ଦେହରେ ଭାଙ୍ଗିଯାଇ ଗ୍ଲାଓକୋଲିକ ଏସିଡ ଓ ଅକ୍ସାଲିକ ଏସିଡରେ ପରିଣତ ହୁଏ ଯାହା ଯୋଗୁ ଅଧିକାଂଶ ବିଷକ୍ରିୟା ହୁଏ । ପରିସ୍ରାରେ କ୍ୟାଲସିଅମ ଅକ୍ସାଲେଟ କ୍ରିସ୍ଟାଲ   ମିଳିଲେ ବା ଏସିଡୋସିସ   ବା ଅଧିକ ଅସମୋଲ ଗ୍ୟାପ   ରକ୍ତରେ ଥିଲେ ଏହି ରୋଗ ସନ୍ଦେହ କରାଯାଏ । ରକ୍ତରେ ଏଥିଲିନ ଗ୍ଲାଇକଲ ସ୍ତର ଅଧିକ ଥିଲେ ରୋଗ ନିଶ୍ଚିତ ହୁଏ କିନ୍ତୁ ଏହି ସୁବିଧା ସବୁ ଡାକ୍ତରଖାନାରେ ମିଳେନାହିଁ । ତୁରନ୍ତ ଚିକିତ୍ସା କଲେ ସୁଫଳ ମିଳେ । ରୋଗୀର ସାଧାରଣ ଅବସ୍ଥାରେ ଉନ୍ନତି ଆଣିବା ପରେ ଆଣ୍ଟିଡୋଟ   ଦିଆଯାଏ । ପସନ୍ଦ‌ଯୋଗ୍ୟ ଫୋମେପିଜୋଲ   ଆଣ୍ଟିଡୋଟ ଦିଆଯାଏ, ନ ମିଳିଲେ ଇଥାନୋଲ   ଦିଆଯାଏ । ଅଙ୍ଗ ନଷ୍ଟ ହୋଇଥିଲେ ବା ଉଚ୍ଚ ମାତ୍ରାର ଏସିଡୋସିସ ଥିଲେ ହେମୋଡାଏଲିସିସ   କରାଯାଏ । ସୋଡ଼ିଅମ ବାଇକାର୍ବୋନେଟ  , ଥିଆମିନ   ଓ ମ୍ୟାଗନେସିଅମ   ଇତ୍ୟାଦି ଔଷଧ ମଧ୍ୟ ଦିଆଯାଏ । ଯୁକ୍ତରାଷ୍ଟ୍ର ଆମେରିକାରେ ପ୍ରତିବର୍ଷ ୫୦୦୦ରୁ ଅଧିକ ରୋଗୀ ଏହି ବିଷକ୍ରିୟାରେ ପୀଡ଼ିତ ହୋଇ ଆସନ୍ତି । ଏହି ରୋଗୀ ସାଧାରଣତଃ ପୁରୁଷ ଓ ଯୁବକ ହୋଇଥାଆନ୍ତି । ସନ ୧୯୩୦ରୁ ଏହି ବିଷକ୍ରିୟା ବିଷୟ ରିପୋର୍ଟ ହୋଇଆସୁଛି । ସନ ୧୯୩୭ରେ ଏଥିଲିନ ଗ୍ଲାଇକଲ ମିଶ୍ରିତ ଏକ ଔଷଧର ବ୍ୟବ‌ହାର ଯୋଗୁ ଅନେକ ଲୋକଙ୍କର ମୃତ୍ୟୁ ହେବାରୁ ଯୁକ୍ତରାଷ୍ଟ୍ର ଆମେରିକାରେ ଏଫଡିଏ ଆକ୍ଟ ସନ ୧୯୩୮ରେ ତିଆରି ହେଲା ଯାହା ଫଳରେ ପ୍ରତି ନୂଆ ଔଷଧକୁ ବିକ୍ରୟ ପୂର୍ବରୁ ନିରାପତ୍ତା ପ୍ରମାଣ ଦେବାକୁ ପଡ଼ିଲା । ପିଇବାକୁ ନିରୁତ୍ସାହିତ କରିବା ନିମନ୍ତେ ଆଣ୍ଟିଫ୍ରିଜ ସ‌ହିତ ପିତା ଜିନିଷ ମିଶ୍ରିତ କରାଯିବା ପଦ୍ଧତି ଫଳପ୍ରଦ ହେଲାନି ।
ମାୟାଧର ସେଠୀ  (୧୮ ସେପ୍ଟେମ୍ବର ୧୯୪୨ - ୨୦ ଅପ୍ରେଲ ୨୦୦୫) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ମାୟାଧର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇରେ କାର୍ଯ୍ୟ କରିଥିଲେ । ୧୯୮୦ ଓ ୧୯୮୫ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ମାୟାଧର ସାଲେପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୮ମ ଓ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ମାୟାଧର ସେଠୀ ୧୯୪୨ ମସିହାର ସେପ୍ଟେମ୍ବର ମାସ ୧୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବଳରାମ ସେଠୀ ଏବଂ ପତ୍ନୀଙ୍କ ନାମ ଉର୍ମିଳା କୁମାରୀ ସେଠୀ । ମାୟାଧରଙ୍କର ଶିକ୍ଷାଗତ ଯୋଗ୍ୟତା ଥିଲା ବିଜ୍ଞାନରେ ସ୍ନାତକ । ରାଜନୈତିକ ଜୀବନ ମାୟାଧର ସେଠୀ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ମୃତ୍ୟୁ ମାୟାଧର ସେଠୀ ୨୦୦୫ ମସିହାର ଅପ୍ରେଲ ମାସ ୨୦ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୨ ବର୍ଷ ବୟସ ହୋଇଥିଲା ।
ପାବାଗାଦା ଏକ ଭାରତୀୟ ସହର ପଞ୍ଚାୟତ   ଅଟେ । ଏହା କର୍ଣ୍ଣାଟକର ତୁମ୍କୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପାବାଗାଦା ୧୪.୧୦୦୧ ଉତ୍ତର ଅକ୍ଷାଂଶ ଓ ୭୭.୨୮୧୫ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୦୭୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପାବାଗାଦା ସହରର ମୋଟ ଜନସଂଖ୍ୟା ୨୮୦୩୬ ଅଟେ । ସେଥି ମଧ୍ୟରୁ ୫୧.୩୮% ଜଣ ପରୁଷ ହୋଇଥିବା ବେଳେ ୪୮.୬୨% ଜଣ ନାରୀ ଅଟନ୍ତି । ପାବାଗାଦାର ସାକ୍ଷରତା ହାର ୬୬.୭୬% ଅଟେ । ଏହା ଜାତୀୟ ହାରଠାରୁ ୧.୯୨% ପ୍ରତିଶତ କମ ଅଟେ । ସେଥିରୁ ୩୭.୯୧% ପ୍ରତିଶତ ପୁରୁଷ ଓ ୨୮.୮୫% ନାରୀ ଅଟନ୍ତି । ୧୧.୯୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା କନ୍ନଡ ପାବାଗାଦାର ସରକାରୀ ଭାଷା ଅଟେ ।
ଲିଣ୍ଡେନ ହେଉଛି ଏକ ଔଷଧ ଏବଂ କୃଷି ସମ୍ପର୍କୀୟ କୀଟନାଶକ । ଏକ ଔଷଧ ଭାବରେ ଏହା ଉକୁଣୀ ଏବଂ କାଛୁର ଚିକିତ୍ସା ପାଇଁ ବ୍ୟବହୃତ ହୁଏ । ଲିଣ୍ଡେନ୍ ହେଉଛି ଏକ ସ୍ନାୟୁ ବିଷ  (ନ୍ୟୁରୋଟକ୍ସିନ୍) ଯାହା ପିକ୍ରୋଟକ୍ସିନ ବନ୍ଧନ ସ୍ଥାନରେ ଗାବା<  " " >ଏ</ >   <  " " > </ >  ରିସେପ୍ଟର-କ୍ଲୋରାଇଡ୍ ଚ୍ୟାନେଲ କମ୍ପ୍ଲେକ୍ସ ସହିତ ଯୋଗାଯୋଗ କରି ନ୍ୟୁରୋଟ୍ରାନ୍ସମିଟର କାର୍ଯ୍ୟରେ ବାଧା ସୃଷ୍ଟି କରିଥାଏ । ମଣିଷମାନଙ୍କଠାରେ ସ୍ନାୟୁ ପ୍ରଣାଳୀ, ଯକୃତ ଏବଂ କିଡନୀକୁ ଲିଣ୍ଡେନ ପ୍ରଭାବିତ କରିଥାଏ ଏବଂ ଏହା ଏକ କର୍କଟ ରୋଗ ସୃଷ୍ଟିକାରୀ ହୋଇପାରେ । ଲିଣ୍ଡେନ୍ ଏକ ଅନ୍ତସ୍ରାବୀ ବାଧାକାରୀ କି ନୁହେଁ ତାହା ଅସ୍ପଷ୍ଟ ଅଛି । ଏହା ଏକ ଅର୍ଗାନୋକ୍ଲୋରିନ ଏବଂ ହେକ୍ସାକ୍ଲୋରୋସାଇକ୍ଲୋହେକ୍ସନର ଏକ ଆଇସୋମର  ବିଶ୍ୱ ସ୍ୱାସ୍ଥ୍ୟ ସଂଗଠନ ଲିଣ୍ଡାନକୁ  "ମଧ୍ୟମ ବିପଜ୍ଜନକ"  ଔଷଧ ଶ୍ରେଣୀଭୁକ୍ତ କରିଛି ଏବଂ ଏହାର ଅନ୍ତର୍ଜାତୀୟ ବାଣିଜ୍ୟ ସୀମିତ ଏବଂ ପୂର୍ବ ସୂଚନା ସମ୍ମତି ଅନୁଯାୟୀ ରୋଟେରଡାମ୍ ସମ୍ମିଳନୀ ଅନୁଯାୟୀ ନିୟନ୍ତ୍ରିତ । ୨୦୦୯ ମସିହାରେ ଷ୍ଟକହୋମ ସମ୍ମିଳନୀ ଅନୁଯାୟୀ ଲିଣ୍ଡେନର ଉତ୍ପାଦନ ଏବଂ କୃଷି ବ୍ୟବହାର ଉପରେ ପ୍ରତିବନ୍ଧକ ଲଗାଯାଇଥିଲା । ସେହି ନିଷେଧାଦେଶ ପାଇଁ ଏକ ନିର୍ଦ୍ଦିଷ୍ଟ ରିହାତି ଏହାକୁ ଉକୁଣୀ ଏବଂ କାଛୁ ପାଇଁ ଦ୍ୱିତୀୟ ଧାଡିର ଔଷଧଚିକିତ୍ସା ଭାବରେ ବ୍ୟବହାର କରିବାକୁ ଅନୁମତି ଦିଏ ।
ସୁଶାନ୍ତ କୁମାର ରାଉତଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ବନ୍ଧନ ୨୦୧୧ ମସିହାରେ ମୁକ୍ତିଲାଭ କରିଥିଲା ।
ବିଦ୍ୟାଧର ନାଏକ  (୨୦ ସେପ୍ଟେମ୍ବର ୧୯୨୦ - ୨୩ ଅପ୍ରେଲ ୨୦୦୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିର ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ବିଦ୍ୟାଧର ଓଡ଼ିଶା ବିଧାନ ସଭାରେ ଜଣେ ବିଧାୟିକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୧ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ବଡ଼ମ୍ବା ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବିଦ୍ୟାଧର ନାଏକ ୧୯୨୦ ମସିହାର ସେପ୍ଟେମ୍ବର ମାସ ୨୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ହାତୀ ରାଉତରାୟ । ବିଦ୍ୟାଧରଙ୍କର ଶିକ୍ଷାଗତ ଯୋଗ୍ୟତା ଥିଲା କଳାରେ ସ୍ନାତକ । ରାଜନୈତିକ ଜୀବନ ବିଦ୍ୟାଧର ନାଏକ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ବିଦ୍ୟାଧର ମାନସିଂହ ୨୦୦୭ ମସିହାର ଅପ୍ରେଲ ମାସ ୨୩ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୬ ବର୍ଷ ବୟସ ହୋଇଥିଲା ।
ମୋ ସାଥୀ ଆପ  , ନାରୀ ସୁରକ୍ଷା ଦିଗରେ ଭୁବନେଶ୍ୱର-କଟକ କମିଶନରେଟ ପୋଲିସଦ୍ୱାରା ନିର୍ମାଣ କରାଯାଇଥିବା ଏକ ମୋବାଇଲ ଆପ । ଏହି ଆପ ୨୦୧୫ ମଇ ୧୫ରୁ ପ୍ରଚଳନ କରାଯାଇଛି । ଏହି ମୋବାଇଲ ଆପ୍ଲିକେସନ ମହିଳାମାନଙ୍କୁ ସେମାନଙ୍କ ଜରୁରୀ ପରିସ୍ଥିତି ସମୟରେ ପୋଲିସ ନିୟନ୍ତ୍ରଣ କକ୍ଷ ଏବଂ ତାଙ୍କର ସମ୍ପର୍କୀୟଙ୍କୁ ସୂଚିତ କରିବାରେ ସାହାଯ୍ୟ କରିଥାଏ । ସ୍ମାର୍ଟଫୋନ ବ୍ୟବହାର କରୁଥିବା ମହିଳାମାନେ ଏହି ଆପ ବ୍ୟବହାର କରିପାରନ୍ତି । ଏହି ଆପ ଦିଲ୍ଲୀରେ ପ୍ରଚଳିତ  'ହିମ୍ମତ'  ଆପର ଅନୁରୂପ ଅଟେ । କାର୍ଯ୍ୟକାରିତା ଏହି ଆପକୁ ଡାଉନଲୋଡ କରିବା ପରେ ଜଣେ ନୂଆ ବ୍ୟବାହାରକାରୀଙ୍କୁ ଆପର ପ୍ରଥମ ପୃଷ୍ଠାରେ ସେମାନଙ୍କ ନାମ, ମୋବାଇଲ, ନମ୍ବର, ଏବଂ ଅନୁନ୍ୟ ଦୁଇ ଜଣ ସମ୍ପର୍କୀୟ/ସାଙ୍ଗଙ୍କ ବିବରଣୀ ସହ ପଂଜୀକୃତ ହେବାକୁ ପଡ଼ିଥାଏ । ଏହା ଅାକ୍ଟିଭେଟ ହେଲେ ୨୪ ଘଣ୍ଟା ମଧ୍ୟରେ ଏକ ଏସଓଏସ ଚିତ୍ର ଦୃଶ୍ୟମାନ ହୁଏ । ଏହା ମାତ୍ର ଏକଥରକିଆ କାମ ଅଟେ । କୌଣସି ଜରୁରୀ ପରିସ୍ଥିତିରେ ବ୍ୟବାହାରକାରୀଙ୍କୁ ଫୋନର ହୋମ ସ୍କ୍ରିନରେ ଥିବା ନିର୍ଦ୍ଦିଷ୍ଟ ବଟନ ଚିପି ରଖିଲେ ଏକ ସୂଚନା ପଠାଇ ପାରିବେ । ଯେତେ ଜଲଦୀ ଏହି ବିପତ୍ତି ସହାୟତା ଲୋଡା କଲ ଗ୍ରହଣ କରାଯାଏ, ଫୋନରେ ଏହାର ୩୦ ସେକେଣ୍ଡିଆ ଅଡ଼ିଓ ଏବଂ ଭିଡ଼ିଓ ରେକଡିଂ ଆରମ୍ଭ ହୋଇଯାଏ ଯାହା ପୋଲିସ ନିୟନ୍ତ୍ରଣ କକ୍ଷକୁ ସିଧାପ୍ରସାରିତ ହୋଇଥାଏ, ଆପଟି ସ୍ଥାନ ସୂଚନା ସହ ପୀଡିତାର ସମସ୍ତ ତଥ୍ୟ ଏକାଥରରେ ପୋଲିସ ସହାୟତା କକ୍ଷ, ସେହି ଅଂଚଳରେ ପାଟ୍ରୋଲିଂ କରୁଥିବା କାରକୁ ପଠେଇଥାଏ । ଏହି ଆପ ମାଧ୍ୟମରେ ଜଣେ ମହିଳା ସିଧାସଳଖ ପୋଲିସ କଣ୍ଟ୍ରୋଲ ରୁମ ସହିତ ସଂପର୍କ ସ୍ଥାପନ କରିପାରିବେ । କେବଳ ପାୱାର ବଟନ ଦବାଇବାଦ୍ୱାରା ମୋବାଇଲର କ୍ୟାମେରା ଅନ ହୋଇଯିବ ଓ ଏହାର ଚିତ୍ର ସିଧାସଳଖ ପୋଲିସ କଣ୍ଟ୍ରୋଲ ରୁମରେ ଦେଖାଯିବ । ଆଉ ପୋଲିସ କଣ୍ଟ୍ରୋଲ ରୁମ ସଙ୍ଗେ ସଙ୍ଗେ ଏନେଇ ନିକଟସ୍ଥ ଥାନା ଅବା ପିସିଆରକୁ ତୁରନ୍ତ ଖବର ଦେବ । ସେହିପରି ଏହି ବଟନ ଦବାଇ ଅସୁବିଧାରେ ପଡ଼ିଥିବା ମହିଳା ନିଜ ସଂପର୍କୀୟମାନଙ୍କୁ ମଧ୍ୟ ଅବଗତ କରାଇପାରିବେ । ସାବଧାନତା ମୋ ସାଥୀ ଆପର ଅସଦବ୍ୟବହାର ନକରିବା ପାଇଁ ପୋଲିସ ଜନସାଧାରଣଙ୍କୁ ସାବଧାନ କରାଇଛନ୍ତି । ଏହି ଆପ୍ଲିକେସନ ଏବଂ ସେବାଗୁଡ଼ିକ ସେତେବେଳେ ବ୍ୟବହାର କରାଯିବାକୁ ନିର୍ଦ୍ଦେଶ ରହିଛି ଯେତେବେଳେ ଜୀବନ ଏବଂ ଶରୀର ପ୍ରତି ବିପଦ ଥିବ । ମିଥ୍ୟା ଏସଓଏସ   ସୂଚନା/ ଆଲରାମ, ଉଦ୍ଦେଶ୍ୟ ପୂର୍ଣ୍ଣ /ଅଣଉଦ୍ଦେଶ୍ୟ ପୂର୍ଣ୍ଣ  (ଏହିପରି ୩ଟି ମିଥ୍ୟା ସୂଚନା) ଘଟଣା ଘଟିଲେ ପଂଜୀକରଣକୁ ରଦ୍ଦ କରାଯାଏ  । ପରେ ବ୍ୟବାହାରକାରୀ ସହାୟତା ନମ୍ବରରେ ଫୋନ କିମ୍ବା କର୍ତୃପକ୍ଷଙ୍କୁ ଇମେଲ ଆବେଦନ କଲେ ପୁନଃ ପଂଜୀକରଣ କରି ତାଙ୍କ ସୁବିଧାକୁ ସଚଳ କରିପାରିବେ । ଏହି ଆପଟି ଏବେ କେବଳ ଆଣ୍ଡରଏଡ ପ୍ଲାଟଫର୍ମରେ ଉପଲବ୍ଧ । କେମିତି ପାଇବେ ମୋ ସାଥୀ ଆପ ଗୁଗୁଲ ପ୍ଲେ ଷ୍ଟୋରରୁ ମାଗଣାରେ ଡାଉନଲୋଡ କରିହୁଏ । ସେବା ଉପଲବ୍ଧ ଥିବା ସହର ମୋ ସାଥୀ ସେବା ବର୍ତ୍ତମାନ କେବଳ ଭୁବନେଶ୍ୱର ଏବଂ କଟକରେ ଉପଲବ୍ଧ ।
ତ୍ରିନାଥ ବେହେରା  (ଜନ୍ମ: ୩ ଜୁଲାଇ ୧୯୪୭) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଗୋପାଳପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ ପରିବାର ଓ ଶିକ୍ଷା ତ୍ରିନାଥ ୧୯୪୭ ମସିହାର ଜୁଲାଇ ୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଡମ୍ବରୁଧର ବେହେରା ଓ ପତ୍ନୀଙ୍କ ନାମ ଶଶିମଣି ବେହେରା । ରାଜନୈତିକ ଜୀବନ ତ୍ରିନାଥ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର ରାଜନେତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଅଚ୍ୟୁତାନନ୍ଦ ମହାନ୍ତି  (୧୩ ମଇ ୧୯୩୦ - ୧୮ ନଭେମ୍ବର ୨୦୦୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଉତ୍କଳ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ଅଚ୍ୟୁତାନନ୍ଦ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୬୭ ଓ ୧୯୭୧ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ନୟାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୪ର୍ଥ ଓ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଅଚ୍ୟୁତାନନ୍ଦ ମହାନ୍ତି ୧୯୩୦ ମସିହାର ମଇ ମାସ ୧୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କ୍ଷେତ୍ରବାସୀ ମହାନ୍ତି ଏବଂ ପତ୍ନୀଙ୍କ ନାମ ରମାମଣି ମହାନ୍ତି ଓ ରେଣୁବାଳା ମହାନ୍ତି । ରାଜନୈତିକ ଜୀବନ ଅଚ୍ୟୁତାନନ୍ଦ ଓଡ଼ିଶା ରାଜନୀତିରେ ଥରେ ଉତ୍କଳ କଂଗ୍ରେସର ପ୍ରାର୍ଥୀ ଭାବରେ ଓ ଥରେ ସ୍ୱାଧୀନ ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ ଏବଂ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସେ ଦୁଇଥର କାର୍ଯ୍ୟ କରିଥିଲେ । ମୃତ୍ୟୁ ଅଚ୍ୟୁତାନନ୍ଦ ୨୦୦୩ ମସିହାର ନଭେମ୍ବର ମାସ ୧୮ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୩ ବର୍ଷ ବୟସ ହୋଇଥିଲା ।
ମସ୍କୋ, ଋଷିଆର ରାଜଧାନୀ ଏବଂ ସବୁଠୁ ବଡ଼ ସହର । ଏହି ସହର କେନ୍ଦ୍ରୀୟ ଋଷିଆର ମସ୍କୋ ନଦୀ କୂଳରେ ଛିଡା ହୋଇଛି
ଭାସ୍କୁଲାର ଅର୍ବୁଦ ବା ରକ୍ତ-ଲସିକା ନଳୀ ଟ୍ୟୁମର ହେଉଛି ଏକ ପ୍ରକାର ଅର୍ବୁଦ ଯାହା ରକ୍ତନଳୀ ବା ଲସିକା ନଳୀରେ ଥିବା କୋଷମାନଙ୍କରୁ ସୃଷ୍ଟି ହୁଏ  ପ୍ରାୟ ୩୦% କ୍ଷେତ୍ରରେ ସେଗୁଡ଼ିକ ଜନ୍ମ ସମୟରେ ଦୃଶ୍ୟମାନ ହେଉଥିବାବେଳେ ଅବଶିଷ୍ଟାଂଶ ମଧ୍ୟରୁ ଅଧିକାଂଶ ପିଲାଦିନେ ସୃଷ୍ଟି ହୁଏ  ଅନେକେ ଅର୍ବୁଦ ବୃଦ୍ଧି ହେବା ପରେ ସ୍ୱତଃ ପ୍ରବୃତ୍ତ ଭାବରେ ଉପଶମ ହୋଇଯାଏ  ଏହାର ଲକ୍ଷଣରେ ଯନ୍ତ୍ରଣା ବା ରକ୍ତସ୍ରାବ ହୋଇପାରେ  କେତେକ ପ୍ରକାରର ଜଟିଳତାରେ ରକ୍ତ ଜମାଟ ବାନ୍ଧିବାରେ ସମସ୍ୟା ହୁଏ । ସବୁଠାରୁ ସାଧାରଣ ପ୍ରକାର ହେଉଛି ଇନଫାଣ୍ଟାଇଲ ହେମାଞ୍ଜିଓମା  ଅନ୍ୟାନ୍ୟ ପ୍ରକାରର ଏହି ଧରଣର ରୋଗମାନଙ୍କର ନାମ ଯଥାକ୍ରମେ ଜନ୍ମଗତ ହେମାଞ୍ଜିଓମା, ଲିମ୍ଫାଞ୍ଜିଓମା, ଟଫ୍ଟ ହେମାଞ୍ଜିଓମା, ପାୟୋଜେନିକ ଗ୍ରାନୁଲୋମା, ଆଞ୍ଜିଓଫାଇବ୍ରୋମା, ଲିମ୍ଫାଞ୍ଜିଓମା, ହେମାଞ୍ଜିଓଏଣ୍ଡୋଥେଲିଓମା, କାପୋସି ସାର୍କୋମା ଏବଂ ଅଞ୍ଜିଓସାର୍କୋମା । ଏହି ରୋଗମାନ ବିନାଇନ ବା ମାଲିଗନାଣ୍ଟ ହୋଇପାରନ୍ତି । ରୋଗୀ ପରିକ୍ଷା, ଡାକ୍ତରୀ ଇମେଜିଙ୍ଗ ଓ ବେଳେ ବେଳେ ବାୟିପ୍ସି କରି ରୋଗ ନିର୍ଣ୍ଣୟ କରାଯାଏ । ନିର୍ଦ୍ଦିଷ୍ଟ ପ୍ରକାରର ଟ୍ୟୁମର ଉପରେ ଚିକିତ୍ସା ନିର୍ଭର କରେ  ବିକଳ୍ପ ଚିକିତ୍ସାରେ ପର୍ଯ୍ୟବେକ୍ଷଣଠାରୁ ଆରମ୍ଭ କରି ବିଟା ବ୍ଲକର, ସ୍ଟିରଏଡ, ଫୋଟୋକୋଆଗୁଲେସନ, ଏମ୍ବୋଲାଇଜେସନ, ଶଲ୍ୟ ଚିକିତ୍ସା, ରାଡିଏସନ ଥେରାପି ବା କେମୋଥେରାପି ଦିଆଯାଏ  ଯନ୍ତ୍ରଣା ଉପଶମ ନିମନ୍ତେ ଗୁଡ଼ିକ ବ୍ୟବହୃତ ହୋଇପାରେ  ପ୍ରାୟ ୫% ଶିଶୁଙ୍କର ଇନଫାଣ୍ଟାଇଲ ହେମାଞ୍ଜିଓମା ହୁଏ  ଅନ୍ୟ ଭାସ୍କୁଲାର ଟ୍ୟୁମର୍ ବିରଳ ଅଟେ। ଭାସ୍କୁଲାର ଟ୍ୟୁମରର ପ୍ରାୟ ୪% ଲିମ୍ଫାଞ୍ଜିଓମା ଥାଏ  ଭାସ୍କୁଲାର ଟ୍ୟୁମରକୁ ଐତିହାସିକ ଭାବରେ  "ଜନ୍ମ ଚିହ୍ନ"  ଭାବରେ ବର୍ଣ୍ଣନା କରାଯାଇଥିଲା  ୧୮୮୦ ଶତକର ମଧ୍ୟ ଭାଗରେ ରୁଡୋଲ୍ଫ ସର୍ବ ପ୍ରଥମେ ଏହାର ଶ୍ରେଣୀବିଭାଗ କରିଥିଲେ କିନ୍ତୁ ପ୍ରଚଳିତ ଶ୍ରେଣୀବିଭାଗ ସିଷ୍ଟମ୍ ମୂଳତଃ ୧୯୮୨ ମସିହାରେ ପ୍ରସ୍ତାବିତ ହୋଇଥିଲା ।
ଆଜାଥାଇଓପ୍ରିନ  (ଇଂରାଜୀ ଭାଷାରେ ବା ), ବିକ୍ରୟ ନାମ ଇମୁରାନ/   ଏକ ଇମ୍ମ୍ୟୁନୋସପ୍ରେସାଣ୍ଟ ଔସଧ   ରିଉମାଟଏଡ ଆର୍ଥ୍ରାଇଟିସ, କ୍ରନ୍ ରୋଗ, ଅଲସରେଟିଭ କୋଲାଇଟିସ ରୋଗମାନଙ୍କ ଚିକିତ୍ସାରେ ଓ ବୃକ୍‌କ ପ୍ରତିରୋପଣ   ପରେ ପ୍ରତିରୋପଣ ପରିତ୍ୟାଗ   ନ‌କରିବା ନିମନ୍ତେ ଏହି ଔଷଧ ଦିଆଯାଏ । ଏହା ପାଟିରେ ବା ଶିରାଭ୍ୟନ୍ତର ଇଞ୍ଜେକସନ   ଆକାରରେ ଦିଆଯାଏ । ଆଜାଥାଇଓପ୍ରିନର ପାର୍ଶ୍ୱ ପ୍ରତିକ୍ରିୟାରେ ଅସ୍ଥିମଜ୍ଜା ଦମନ   ଓ ବାନ୍ତି   ହୋଇପାରେ । ଥାଇଓପ୍ୟୁରିନ ଏସ-ମିଥାଇଲଟ୍ରନ୍ସଫରେଜର  ଜେନେଟିକ ଅଭାବ   ଥିଲେ ଏହି ଅସ୍ଥିମଜ୍ଜା ଦମନ ହୁଏ । ଅଧିକ ଲିମ୍ଫୋମା ରୋଗ ସଙ୍କଟ ମଧ୍ୟ ରହିପାରେ । ଗର୍ଭାବସ୍ଥାରେ ଏହା ଶିଶୁର କ୍ଷତି କରିପାରେ । ଏହା ଏକ ପ୍ୟୁରିନ ଆନାଲଗ   ଓ ଆଣ୍ଟିମେଟାବୋଲାଇଟର   ଔଷଧ । ଜୀବକୋଷରେ ଡିଏନଏ   ଓ ଆରଏନଏ   ତିଆରିକୁ ଏହି ଔଷଧ ୬-ଥାଇଓଗୁଆନିନ  (6- ) ମାଧ୍ୟମରେ ଭାଙ୍ଗିଦିଏ  । ଆଜାଥାଇଓପ୍ରିନ ପ୍ରଥମେ ସନ ୧୯୫୭ରେ ତିଆରି ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ମାସର ଡୋଜର କ୍ରୟ ମୂଲ୍ୟ ୭.୬୩ରୁ ୧୭.୧୯ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ପ୍ରାୟ ୩୫.୩୪ ଆମେରିକୀୟ ଡଲାର ।
ମନ୍ୱୀ ଏକ ଭାରତୀୟ ସହର ଅଟେ । ଏହା କର୍ଣ୍ଣାଟକର ରଇଚୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମନ୍ୱୀ ୧୫.୯୮୯୫ ଉତ୍ତର ଅକ୍ଷାଂଶ ଓ ୭୭.୦୫୦୫ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୨୦୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମନ୍ୱୀ ସହରର ମୋଟ ଜନସଂଖ୍ୟା ୩୭୫୫୫ ଅଟେ । ସେଥି ମଧ୍ୟରୁ ୫୦.୭୯% ଜଣ ପରୁଷ ହୋଇଥିବା ବେଳେ ୪୯.୨୧% ଜଣ ନାରୀ ଅଟନ୍ତି । ମନ୍ୱୀର ସାକ୍ଷରତା ହାର ୪୬.୬୯% ଅଟେ । ଏହା ଜାତୀୟ ହାରଠାରୁ ୧୮.୧୫% ପ୍ରତିଶତ ଅଧିକ ଅଟେ । ସେଥିରୁ ୨୭.୬୯% ପ୍ରତିଶତ ପୁରୁଷ ଓ ୧୯.୦୦% ନାରୀ ଅଟନ୍ତି । ୧୭.୨୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା କନ୍ନଡ ମନ୍ୱୀର ସରକାରୀ ଭାଷା ଅଟେ ।
ଚନ୍ଦ୍ରଗିରି-ପଟ୍ଟାଙ୍ଗୀ ପର୍ବତମାଳା ଅନ୍ତର୍ଗତ ଦେଓମାଳୀ ପର୍ବତ ଓଡ଼ିଶାର ଉଚ୍ଚତମ ଗିରିଶୃଙ୍ଗ । ଏହା ମଧ୍ୟ ପୂର୍ବଘାଟ ପର୍ବତମାଳାର ସର୍ବୋଚ୍ଚ ଶୃଙ୍ଗ । ଏହା କୋରାପୁଟ ଜିଲ୍ଲାର ପଟାଙ୍ଗି ବ୍ଲକ ଅନ୍ତର୍ଗତ କଟିଆ ଗ୍ରାମ ପଞ୍ଚାୟତର ଦୁଧାରି ଗ୍ରାମ ନିକଟରେ ଅବସ୍ଥିତ । କୋରାପୁଟଠାରୁ ଏହାର ଦୂରତା ୩୫ କିଲୋ ମିଟର । ଆକର୍ଷଣ ଏହା ବର୍ଷର ବାରମାସ ପର୍ଯ୍ୟଟକମାନଙ୍କର ଦୃଷ୍ଟି ଆକର୍ଷଣ କରୁଥିଲେ ବି  ପରବ  ପାଳନ ଅବସରରେ ନଭେମ୍ବର ୧୩ ତାରିଖ ଦିନ ଏଠାକୁ ପର୍ଯ୍ୟଟକମାନେ ବିଶେଷ ସଂଖ୍ୟାରେ ଆସିଥାନ୍ତି ଓ ପାହାଡ଼ ଚଢିଥାନ୍ତି। ପର୍ଯ୍ୟଟକମାନଙ୍କ ପାଇଁ ଏଠାରେ ଛଅଟି ଶିଖର ଦୃଶ୍ୟ   ନିର୍ମାଣ କରା ଯାଇଛି। ଏଠାରୁ ଦେଓମାଳୀ ପାହାଡ଼ର ପ୍ରାକୃତିକ ସୌନ୍ଦର୍ଯ୍ୟ ଉପଭୋଗ୍ୟ। ଏଠାରେ ରହିବାପାଇଁ କୌଣସି ବ୍ୟବସ୍ଥା ନାହିଁ। ବଣଭୋଜି, ପାହାଡ଼ ଚଢା ଓ ପରିବାର ସହିତ ଭ୍ରମଣ ପାଇଁ ଏ ସ୍ଥାନଟି ଉପଯୋଗୀ। ନିଜର ଯାନ ବାହନ ନେଇ ଏଠାକୁ ସିଧା ଯାଇହୁଏ। ଏଠାକୁ ଯିବାପାଇଁ ସେମିଳିଗୁଡ଼ା, ସୁନାବେଡ଼ା, କୋରାପୁଟ ଅଥବା କୁନ୍ଦୁଲି ହାଟରୁ କମାଣ୍ଡର ଗାଡ଼ି ମିଳିଥାଏ । ଦେଓମାଳି ଉପତ୍ୟକାକୁ ଯିବାପାଇଁ ଦେଓମାଳି ଛକରୁ ୬ କି.ମି. ଚାଲି ଚାଲି ଯିବାକୁ ହୋଇଥାଏ।
ଫ୍ଲୁଡ୍ରକ୍ସିକର୍ଟାଇଡ, (ଇଂରାଜୀ ଭାଷାରେ ), ଯାହା ଫ୍ଲୁରାଣ୍ଡ୍ରେନୋଲାଇଡ ଏବଂ ଫ୍ଲୁରାଣ୍ଡ୍ରେନୋଲୋନ ଭାବରେ ମଧ୍ୟ ଜଣାଶୁଣା, ହେଉଛି ଏକ ଚର୍ମ ଉପ‌ଯୋଗୀ ଷ୍ଟିରଏଡ ଯାହା ଏକଜିମା ଏବଂ ସୋରିଆସିସ ଚିକିତ୍ସା ପାଇଁ ବ୍ୟବହୃତ ହୁଏ  । ଚର୍ମର ରୋଗ ଥିବା ସ୍ଥାନରେ ଏହା ଦିନକୁ ଥରେ କିମ୍ବା ଦୁଇଥର ପ୍ରୟୋଗ କରାଯାଏ । ପାର୍ଶ୍ୱ ପ୍ରତିକ୍ରିୟାରେ ସଂକ୍ରମଣ, ଆଲର୍ଜି ପ୍ରତିକ୍ରିୟା, ବ୍ରଣ, ଚର୍ମ କୃଶତା, ଏବଂ ଚର୍ମ ଗାର ବା ଷ୍ଟ୍ରିଆ ସଙ୍କଟ ରହିପାରେ  କ୍ୱଚିତ୍ କୁସିଂ ସିଣ୍ଡ୍ରୋମ ହୋଇପାରେ  ଗର୍ଭାବସ୍ଥାରେ ଦୀର୍ଘ କିମ୍ବା ବ୍ୟାପକ ବ୍ୟବହାର ସୁପାରିଶ କରାଯାଏ ନାହିଁ । ଏହା ମଧ୍ୟମରୁ ଉଚ୍ଚ ଶକ୍ତି ବିଶିଷ୍ଟ ଅଟେ । ୧୯୬୫ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ପାଇଁ ଫ୍ଲୁଡ୍ରକ୍ସିକର୍ଟାଇଡ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏହାର ୬୦ ଗ୍ରାମର ମୂଲ୍ୟ ପ୍ରାୟ ୬ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୪୬ ଡଲାର ଅଟେ ।
ଦାମୋଦର ରାଉତ  ୨ ଜୁଲାଇ ୧୯୪୨ ୨୨ ମାର୍ଚ୍ଚ ୨୦୨୪  ଜଣେ ପ୍ରାଣୀ ଚିକିତ୍ସକ ଓ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାକୁ ସାତ ଥର ବିଧାୟକ ଭାବରେ ନିର୍ବାଚିତ ହୋଇ ଯାଇଥିଲେ ଏବଂ ଏକାଧିକ ବାରେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ୧୯୫୭, ୧୯୬୧, ୧୯୬୭ ଓ ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଏରସମା ଓ ପାରାଦ୍ୱୀପ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୭ମ, ୮ମ, ୧୦ମ, ୧୨ଶ, ୧୩ଶ, ୧୪ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଦାମୋଦର ରାଉତ ୧୯୪୨ ମସିହାର ଜୁଲାଇ ୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କପିଳ ଚରଣ ରାଉତ ଓ ପତ୍ନୀଙ୍କ ନାମ ସ୍ନେହା ରାଉତ । ତାଙ୍କ ପୁଅ ସମ୍ବିତ ରାଉତରାୟ ଜଣେ ରାଜନେତା । ରାଜନୈତିକ ଜୀବନ ଦାମୋଦର ରାଉତ ଓଡ଼ିଶା ରାଜନୀତିରେ ଜନତା ଦଳ, ଜନତା ପାର୍ଟି ଓ ବିଜୁ ଜନତା ଦଳ ଓ ଭାରତୀୟ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସାତ ଥର କାର୍ଯ୍ୟ କରିଥିଲେ । ୧୯୭୯ ମସିହାରୁ ୨୦୧୭ ମସିହା ପର୍ଯ୍ୟନ୍ତ ଭିନ୍ନ ଭିନ୍ନ ସମୟରେ ଭିନ୍ନ ଭିନ୍ନ ସରକାରଙ୍କ ମନ୍ତ୍ରୀମଣ୍ଡଳରେ ସେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ୨୦୧୯ ମସିହାର ଓଡ଼ିଶା ନିର୍ବାଚନରେ ତାଙ୍କୁ ବିଜୁ ଜନତା ଦଳରୁ ବହିଷ୍କାର କରାଯାଇଥିଲା, ଫଳରେ ସେ ଭାରତୀୟ ଜନତା ପାର୍ଟିରେ ଯୋଗ ଦେଇ ନିର୍ବାଚନ ଲଢ଼ିଥିଲେ ଓ ପରାଜିତ ହୋଇଥିଲେ । ମାତ୍ର ପରବର୍ତ୍ତୀ ସମୟରେ ବିଜେଡିଦ୍ୱାରା ବହିଷ୍କାର ଉଠାଯିବାରୁ, ସେ ପୁଣିଥରେ ବିଜୁ ଜନତା ଦଳରେ ଯୋଗ ଦେଇଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ୨୦୨୪ ମସିହାର ମାର୍ଚ୍ଚ ୨୨ ତାରିଖରେ ହୃଦ୍‌ଘାତରେ ପୀଡ଼ିତ ହୋଇ ତାଙ୍କର ମୃତ୍ୟୁ ହୋଇଥିଲା । ମୃତ୍ୟୁବେଳକୁ ତାଙ୍କୁ ୮୧ ବର୍ଷ ବୟସ ହୋଇଥିଲା ।
ଉଚ୍ଛ୍ୱାସ ଉତ୍କଳ ଭାରତୀ କୁନ୍ତଳା କୁମାରୀ ସାବତଙ୍କ ରଚିତ ଏକ ଓଡ଼ିଆ କବିତା ସଙ୍କଳନ । ଏଥିରେ ପ୍ରକାଶିତ କବିତାବଳୀ ଓଡ଼ିଆ ପତ୍ରିକା ଉତ୍କଳ ସାହିତ୍ୟରେ ପ୍ରକାଶିତ ହୋଇଥିଲା । ଏହି କବିତା ସଙ୍କଳନରେ ପ୍ରକୃତି ଚେତନା ତଥା ମାନବିକ ସମବେଦନା ଫୁଟିଉଠିଛି ।
ଆଡ଼ାସରସ   : ; - - - ;  "  '   ଡାଇନୋସର ବଂଶର ଜୀବ ଅଟେ । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଏସିଆରୁ ମିଳିଥିଲା । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା ।
ଲତା ମଙ୍ଗେସକର  ୨୮ ସେପ୍ଟେମ୍ବର ୧୯୨୯   ୬ ଫେବୃଆରୀ ୨୦୨୨  ଭାରତୀୟ ଜଣେ ପ୍ରଚ୍ଛଦପଟ୍ଟ ଗାୟିକା ଓ ସଙ୍ଗୀତ ଜଗତର ଜଣେ ଜୀବନ୍ତ କିମ୍ବଦନ୍ତୀ ଥିଲେ । ସଙ୍ଗୀତ କ୍ଷେତ୍ରକୁ ତାଙ୍କର ଅତୁଳନୀୟ ଅବଦାନ ପାଇଁ ତାଙ୍କୁ ଭାରତର ସର୍ବୋଚ୍ଚ ପୁରସ୍କାର ଭାରତ ରତ୍ନରେ ସମ୍ମାନିତ କରାଯାଇଛି । ଜୀବନ ଓ ପରିବାର ଲତା ମଙ୍ଗେସକର ମଧ୍ୟ ପ୍ରଦେଶର ଇନ୍ଦୋରରେ ୧୯୨୯ ମସିହା ସେପ୍ଟେମ୍ବର ୨୮ ତାରିଖରେ ଜନ୍ମ ଗ୍ରହଣ କରିଥିଲେ । ତାଙ୍କର ପିତା ଦିନାନାଥ ମଙ୍ଗେସକର ଜଣେ ଶାସ୍ତ୍ରୀୟ ସଙ୍ଗୀତ ଗାୟକ ଓ ମଞ୍ଚ କଳାକାର ଥିଲେ । ଲତା ୫ବର୍ଷ ବୟସରୁ ତାଙ୍କ ପିତାଙ୍କଠାରୁ ସଙ୍ଗୀତ ଶିକ୍ଷା କରିଥିଲେ । ତାଙ୍କ ସହ ତାଙ୍କ ସାନ ଭଉଣୀ ଆଶା, ଉଷା, ମୀନା ଓ ଭାଇ ହୃଦୟନାଥ ମଧ୍ୟ ସଙ୍ଗୀତ ଶିକ୍ଷା କରୁଥିଲେ । ଲତା ମାତ୍ର ୧୩ ବର୍ଷର ହୋଇଥିବା ବେଳେ ତାଙ୍କ ପିତାଙ୍କର ହୃଦ୍‌ରେଗରେ ଦେହାନ୍ତ ହୋଇଥିଲା । ପରେ ପରିବାର ଭରଣପୋଷଣ ନିମନ୍ତେ ସେ ୧୯୪୨ରୁ ସଙ୍ଗୀତ ଜୀବନ ଆରମ୍ଭ କଲେ । ଲତା ଆଜୀବନ ଅବିବାହିତ ରହିଛନ୍ତି । ଲତାଙ୍କର ସାନ ଭଉଣୀ, ଆଶା ହିନ୍ଦୀ ଚଳଚ୍ଚିତ୍ର ଜଗତର ଜଣେ ପ୍ରଖ୍ୟାତ କଣ୍ଠଶିଳ୍ପୀ । ସେ ଗଣପାତ୍ରୋ ଭୋଁସଲେଙ୍କୁ ପ୍ରଥମ ବିବାହ କରିଥିଲେ । ତାଙ୍କ ପୁତ୍ର ହେମନ୍ତ ଭୋଁସଲେ ଜଣେ ସ୍ୱର ସଂଯୋଜକ ଓ ନାତି ଚୌତନ୍ୟ ଜଣେ କଣ୍ଠଶିଳ୍ପୀ । ଆଶା, ପରେ ସଙ୍ଗୀତ ନିର୍ଦ୍ଦେଶକ ରାହୁଳ ଦେବ ବର୍ମନଙ୍କ ବିବାହ କରିଥିଲେ । ଲତାଙ୍କର ଅନ୍ୟତମ ଭଉଣୀ, ଉଷା ମଧ୍ୟ ଜଣେ ଗାୟିକା । ସେ ଲତାଙ୍କ ପରି ଆଜୀବନ ଅବିବାହିତା ରହିଛନ୍ତି । ସେ ଓଡ଼ିଆ, ହିନ୍ଦୀ, ମରାଠୀ, ବେଙ୍ଗଲୀ, ନେପାଳୀ, ଭୋଜପୁରୀ ଓ ଗୁଜରାଟୀ ସଙ୍ଗୀତରେ କଣ୍ଠଦାନ କରିଛନ୍ତି । ମୀନା ବିବାହ ପରେ ମୀନା ଖାଦିକର ଭାବରେ ପରିଚିତ ହୋଇଥିଲେ । ସେ ମରାଠୀ, ହିନ୍ଦୀ ଚଳଚ୍ଚିତ୍ରରେ କଣ୍ଠଦାନ ସହିତ ସଙ୍ଗୀତ ନିର୍ଦ୍ଦେଶନା ମଧ୍ୟ କରିଛନ୍ତି । ମୀନାଙ୍କ ପୁଅ ଯୋଗେଶ ମଧ୍ୟ ଜଣେ ସ୍ୱର ସଂଯୋଜକ । ଲତାଙ୍କ ଭାଇ ହୃଦୟନାଥ ମଙ୍ଗେସକର ଜଣେ ସଙ୍ଗୀତ ନିର୍ଦ୍ଦେଶକ ଓ ଗାୟକ । ତାଙ୍କ ପତ୍ନୀ ଭାରତୀ, ମରାଠୀ ହାସ୍ୟାଭିନେତା ଦାମୁଆନ୍ନା ମାଲଭଙ୍କରଙ୍କ ଝିଅ । ସଙ୍ଗୀତ ଜୀବନ ପରିବାରର ଭରଣପୋଷଣ ନିମନ୍ତେ ଲତା ଗୀତ ଗାଇବା ଆରମ୍ଭ କରିଥିଲେ । ସେ ୧୯୪୨ରୁ ୧୯୪୮ ମଧ୍ୟରେ ପାଖାପାଖି ଆଠୋଟି ହିନ୍ଦୀ ଓ ମରାଠୀ ଚଳଚ୍ଚିତ୍ରରେ କଣ୍ଠଦାନ କରିଥିଲେ । ୧୯୪୨ ମସିହାରେ ମରାଠୀ ଚଳଚ୍ଚିତ୍ର  'କିଟ୍ଟି ହାସଲ' ରୁ ସେ ଗାୟିକା ଭାବେ କ୍ୟାରିୟର ଆରମ୍ଭ କରିଥିଲେ । ମୁମ୍ବାଇରେ ଏକ ଲୋକାଲ ଟ୍ରେନ୍ରରେ ଯାତ୍ରା କରୁଥିବା ସମୟରେ ତାଙ୍କୁ ଆପ୍ କି ସେବା ମେଁରେ ପ୍ରଛଦପଟ ଗାୟିକା ହେବାର ସୁଯୋଗ ମିଳିଥିଲା । ପରେ ତାଙ୍କୁ ମଜବୁର୍ ଓ ବେଦର୍ଦ୍ ନାମକ ଦୁଇଟି ଚଳଚ୍ଚିତ୍ରରେ ଗୀତ ଗାଇବାର ସୁଯୋଗ ମିଳିଲା । ଏହି ଦୁଇଟି ଚଳଚ୍ଚିତ୍ରଦ୍ୱାରା ସେ ସଙ୍ଗୀତ ଜଗତରେ କିଛି ମାତ୍ରାରେ ପରିଚିତ ହେଲେ । କିନ୍ତୁ ପରେ ଅନ୍ଦାଜ୍, ବରସାତ୍ ଓ ମହଲ୍ ଚଳଚ୍ଚିତ୍ରଦ୍ୱାରା ସେ ସଙ୍ଗୀତ ମହଲରେ ପୁରାପୁରି ଚର୍ଚ୍ଚିତ ହୋଇଗଲେ । ୧୯୬୩ରେ ଭାରତ - ଚୀନ ଯୁଦ୍ଧ ସମୟରେ ଲତାଙ୍କର ଦେଶାତ୍ମବୋଧକ ଗୀତ  'ଏ ମେରେ ୱତନ୍ କେ ଲୋଗୋଁ'  ଶୁଣି ସେତେବେଳର ପ୍ରଧାନମନ୍ତ୍ରୀ ଜବାହରଲାଲ ନେହେରୁ ଭାବ ବିହ୍ୱଳ ହୋଇଯାଇଥିଲେ । ତାଙ୍କୁ ଏହି ଗୀତ ପାଇଁ ପଦ୍ମଭୂଷଣ ସମ୍ମାନରେ ସମ୍ମାନିତ କରାଯାଇଥିଲା । ୧୯୭୦ରୁ ୧୯୮୦ ମଧ୍ୟରେ ଲତା ତିନି ଜଣ ପ୍ରମୁଖ ସଙ୍ଗୀତ ନିର୍ଦ୍ଦେଶକ ଲକ୍ଷ୍ମୀକାନ୍ତ ପ୍ୟାରେଲାଲ୍, କଲ୍ୟାଣଜୀ ଆନନ୍ଦଜୀ ଓ ରାହୁଲ ଦେବ ବର୍ମନଙ୍କ ସହ କାମ କରିଥିଲେ । ସେ  'ହମ୍ ଆପକେ ହେ କୌନ୍' ,  'ବୀରଜାରା'  ପରି ରୋମାଣ୍ଟିକ୍ ଚଳଚ୍ଚିତ୍ରରେ ମଧ୍ୟ କଣ୍ଠଦାନ କରିଥିଲେ । ସେ ଏ ଆର ରେହମାନଙ୍କ ସହ ମଧ୍ୟ କାମ କରିଛନ୍ତି । ଲତା ତାଙ୍କର ସମଗ୍ର ଜୀବନକୁ ସଙ୍ଗୀତ ପାଇଁ ସମର୍ପିତ କରିଛନ୍ତି । ଏବେବି ସେ ରେକର୍ଡିଂ ପାଇଁ ଗଲେ ଷ୍ଚୁଡିଓ ବାହାରେ ଯୋତା ରଖିଥାନ୍ତି । ଗୁଲଜାରଙ୍କ ରଚିତ ଓ ସେ ନିଜେ ଗାଇଥିବା ଏକ ଗୀତ  'ନାମ୍ ଗୁମ୍ ଯାଏଗା , ଚେହେରା ୟେ ବଦଲ୍ ଯାଏଗା , ମେରି ଆୱାଜ୍ ହି ମେରି ପେହେଚାନ୍ ହୈ.. '  କେବଳ ଲତାଙ୍କ ପାଇଁ ଲେଖାଯାଇଛି ବୋଲି ତାଙ୍କର ଅଗଣିତ ପ୍ରଶଂସକ କୁହନ୍ତି ।
ବିଶ୍ୱ ନାଟ୍ୟ ଦିବସ ଆନ୍ତର୍ଜାତୀୟ ନାଟ୍ୟ ଅନୁଷ୍ଠାନଦ୍ୱାରା ପ୍ରତିବର୍ଷ ମାର୍ଚ୍ଚ ମାସ ୨୭ ତାରିଖରେ ପାଳନ କରାଯାଏ । ୧୯୬୧ ମସିହାରୁ ଏହା ପାଳିତ ହୋଇ ଆସୁଛି । ଇତିହାସ ୧୯୬୧ ମସିହାରେ  'ଅର୍ଭୀ କିଭିମା'  ବିଶ୍ୱ ନାଟ୍ୟ ଦିବସ ପାଳନ କରାଯିବା ନେଇ ପ୍ରସ୍ତାବ ରଖିଥିଲେ । ସେହି ବର୍ଷରୁ ଆନ୍ତର୍ଜାତୀୟ ନାଟ୍ୟ ଅନୁଷ୍ଠାନଦ୍ୱାରା ପାଳିତ ହେଉଛି । ଏହା ଆନ୍ତର୍ଜାତୀୟ ନାଟ୍ୟ ଅନୁଷ୍ଠାନର ବିଭିନ୍ନ ଦେଶରେ ଥିବା ସାଖା ଓ ଆନ୍ତର୍ଜାତୀୟ ନାଟ୍ୟ କର୍ମୀମାନଙ୍କଦ୍ୱାରା ପାଳନ କରାଯାଏ । ଏହି ଅବସରରେ ବିଭିନ୍ନ ନାଟ୍ୟ ସମ୍ପାନ ଆଦି ଆୟୋଜନ କରାଯାଏ । ବିଶ୍ୱର ଜଣେ ଜଣାଶୁଣା ବ୍ୟକ୍ତିତ୍ୱ ନାଟକ ଓ ବିଶ୍ୱ ଶାନ୍ତିଉପରେ ନିଜର ସଂଦେଶ ପ୍ରଦାନ କରିଥାନ୍ତି ଓ ଏହି ସଂଦେଶ ବିଶ୍ୱବ୍ୟାପି ପ୍ରେରଣ କରାଯାଇଥାଏ । ୧୯୬୨ ମସିହାରେ ପ୍ରଥମ କରି ଏହି ସଂଦେଶ ପ୍ରଦାନ କରିଥିଲେ ଫ୍ରାନ୍ସର  'ଜୀନ କକଟ୍ୟେୟୁ'  ।
ଟେଟସେଓ ଭଗିନୀଗଣ  (ଇଂରାଜୀ ଭାଷାରେ ) ଉତ୍ତର-ପୂର୍ବ ଭାରତରେ ଥିବା ନାଗାଲାଣ୍ଡ ପ୍ରଦେଶରେ ବାସ କରୁଥିବା ଏକ  'ଚାରିଜଣିଆ ଭଗିନୀ'  ଦଳର ନାମ । ଏହି ଭଗିନୀବୃନ୍ଦ ପିଲାଦିନରୁ ମଞ୍ଚରେ ନାଗାଲାଣ୍ଡର ଲୋକସଙ୍ଗୀତ ଗାଇଆସୁଛନ୍ତି । ବ୍ୟକ୍ତିଗତ ଜୀବନ ଖାଇବାରେ ସଉକୁନି ରଖିଥିବା ମର୍ସି ଦିଲ୍ଲୀ ବିଶ୍ୱବିଦ୍ୟାଳୟରୁ ମନସ୍ତ‌ତ୍ତ୍ୱରେ ଡିଗ୍ରୀ ହାସଲ କରିଥିଲେ; ସେ ଜଣେ ପରିବ୍ରାଜକ ଓ ଲେଖିକା ଥିଲେ । ମିସ ନାଗାଲାଣ୍ଡ ହୋଇଥିବା ଅଜି ଦିଲ୍ଲୀ ବିଶ୍ୱବିଦ୍ୟାଳୟରୁ ରାଜନୀତି ବିଜ୍ଞାନରେ ଡିଗ୍ରୀ ହାସଲ କରିଥିଲେ । ସେ ମଡେଲିଙ୍ଗ ମଧ୍ୟ କରୁଥିଲେ ଓ ଅଧୁନା ଦୁଇଟି ଛୋଟ ପୁଅଙ୍କର ଲାଳନ ପାଳନ କରିବା ନିମନ୍ତେ ବିଶ୍ରାମରେ ଅଛନ୍ତି । ଦିଲ୍ଲୀର ଲେଡି ଶ୍ରୀରାମ ମହିଳା କଲେଜରେ କୁକୁ ଅଧ୍ୟ‌ୟନ କରିଥିଲେ ଓ ସକ୍ରିୟ ଫେସନ ବ୍ଲଗର ତ‌ଥା ମାଇ ସାଲାଡ଼ ଡେଜର ମିଡିଆ ପ୍ରଭାବୀ ଅଛନ୍ତି ଯାହାର ନାମ ପରିବର୍ତ୍ତିତ କରି ନାଗାନେସ ରଖାଯାଇଛି । ଚାରି ଭଉଣୀଙ୍କ ମଧ୍ୟରେ ସବା ସାନ ଲୁଲୁ ନାଗପୁରର ଇନ୍ଦିରାଗାନ୍ଧୀ ସରକାରୀ ମେଡିକାଲ କଲେଜରେ ଅଧ୍ୟୟନ କରୁଛନ୍ତି । ଜୀବନ ଓ ବୃତ୍ତି ଚଖେସଙ୍ଗ ଜାତିର ଏକ ବଡ଼ ନାଗା ଗୋଷ୍ଠୀର ଚାରି ଝିଅ ମୁଟସେଭେଲୁ ଟେଟସେଓ  (ମର୍ସି), ଅଜିନା ଟେଟସେଓ  (ଅଜି), କୁଭେଲୁ ଟେଟସେଓ  (କୁକୁ) ଓ ଆଲୁନେ ଟେଟସେଓ ନାଗାଲାଣ୍ଡର ରାଜଧାନୀ କୋହିମାରେ ବଢ଼ିଥିଲେ  । ସେମାନେ ଚୋକ୍ରି   ଭାଷାରେ ଗାଆନ୍ତି । ଅଳ୍ପ ବୟସରୁ ନିଜ ସ୍ଥାନୀୟ ପାରମ୍ପରିକ ଭାଷା  'ଲି' ରେ ତାଙ୍କ ପିତାମାତା ତାଙ୍କୁ ଗାଇବାକୁ ଶିକ୍ଷା ଦେଇଥିଲେ । ଗୋଟିଏ ଦଳ ଭାବରେ ସେମାନେ ପ୍ରଥମେ ସନ୧୯୯୪ରେ ପ୍ରଦର୍ଶନ କଲେ ଓ ସନ ୨୦୦୦ରୁ ନିୟମିତ ଭାବରେ ନାଗାଲାଣ୍ଡର ସବୁଠାରୁ ବଡ଼ ବାର୍ଷିକ ସାଂସ୍କୃତିକ କାର୍ଯ୍ୟକ୍ରମ  'ହର୍ଣ୍ଣବିଲ ଉତ୍ସବ'    ଓ ଅନ୍ୟାନ୍ୟ ଉତ୍ସବମାନଙ୍କରେ ପ୍ରଦର୍ଶନ କରିଆସୁଛନ୍ତି । ତାଙ୍କର ବର୍ଦ୍ଧିଷ୍ଣୁ ଲୋକପ୍ରିୟତା ଦେଖି  'ସାତ ଭଗିନୀ ପ୍ରଦେଶ'    ଓ ଅନ୍ୟାନ୍ୟ ଭାରତୀୟ ରାଜ୍ୟମାନେ ମଧ୍ୟ ତାଙ୍କୁ ଡାକିଆଣି ତାଙ୍କର ପ୍ରଦର୍ଶନ ଦେଖୁଛନ୍ତି । ଦିଲ୍ଲୀରେ ପଢ଼ୁଥିବା ବେଳେ ମର୍ସି ଓ ଅଜି ମିଳିତ ଭାବରେ ଅନେକ ପ୍ରଦର୍ଶନ କରିଥିଲେ ଓ ସେତେବେଳେ କୋହିମାରେ କୁକୁ ଓ ଲୁଲୁ ପ୍ରଦର୍ଶନ ଜାରିରଖିଥିଲେ । ନାଗାଲାଣ୍ଡରେ ଲୋକ ସଙ୍ଗୀତର ଫ୍ୟୁଜନ ଆରମ୍ଭର ଶ୍ରେୟ ସେହି ଟେଟସେ ଭଉଣୀମାନଙ୍କୁ ଦିଆଯାଏ । ପ୍ରଦେଶରେ ଓ ବିଦେଶରେ ସେମାନଙ୍କୁ ନାଗାଲାଣ୍ଡର ସାଂସ୍କୃତିକ ରାଷ୍ଟ୍ରଦୂତ/ପ୍ରତିନିଧିର ମାନ୍ୟତା ଦିଆଯାଇ ନିୟମିତ ଭାବରେ ପ୍ରଦର୍ଶନ କରିବାକୁ ଡକାଯାଏ । ସନ ୨୦୦୮ରେ ଥାଇଲାଣ୍ଡର ବାଙ୍ଗକ‌କରେ ଅନୁଷ୍ଠିତ ଉତ୍ତର-ପୂର୍ବ ବ୍ୟାପାର ସୁଯୋଗ ସମିଟ, ସନ ୨୦୧୨ରେ ଅନୁଷ୍ଠିତ ବାଙ୍ଗକ‌କର   ହ୍ୟାଣ୍ଡସେକ ଇନସର୍ଟ, ସନ ୨୦୧୪ରେ ମ୍ୟାନମାରରେ ଅନୁଷ୍ଠିତ ୟଙ୍ଗୋନ, ନଭେମ୍ବର ୨୦୧୫ରେ ଚୀନ, ୟୁନାନ, କୁନମିଙ୍ଗରେ, ସନ ୨୦୧୬ରେ ଦକ୍ଷିଣ କୋରିଆର ଗ୍ୱାଙ୍ଗଜୁରେ, ସନ ୨୦୧୦ର ଟୌଫେମାରେ ଅନୁଷ୍ଟିତ କମନ‌ୱେଲଥ ଖେଳର କୁଇନ ବାଟନ ରାଲିରେ ଓ ସନ ୨୦୧୨ରେ କୋହିମାକୁ ଆସିଥିବା ରାଜପୁତ୍ର ଏଚଆରଏଚ ଆଣ୍ଡ୍ରୁଙ୍କ ସମ୍ମାନାର୍ଥେ ସେମାନେ ପ୍ରଦର୍ଶନ କରିଥିଲେ । ସନ ୨୦୧୪ରେ ଏଡିନବର୍ଗ ଯାଇ ଏଡିନ‌ବର୍ଗର ରୟଲ ମିଲିଟାରୀ ଟାଟୁ ସଂସ୍ଥାରେ ୨୪ଟି ପ୍ରଦର୍ଶନ କରିଥିବା ଗୀତ ଓ ନାଚ ଦଳରେ ମର୍ସି ଓ କୁଭେଲୁ ଭଗିନୀଦ୍ୱୟ ଥିଲେ ଓ ସ୍କଟଲାଣ୍ଡର ତିନୋଟି ସ୍ଥାନରେ ମଧ୍ୟ ପ୍ରଦର୍ଶନ କରିଥିଲେ । ସନ ୨୦୧୪ରେ ଯୁକ୍ତରାଷ୍ଟ୍ର ଆମେରିକା ଗସ୍ତରେ ମର୍ସି, କୁଭଲୁ, ଲୁଲୁ ଓ ତାଙ୍କର ଭାଇ ହାଂସେବ ଥିଲେ ।
ଭାରିକୋସେଲ ଏକ ରୋଗ ଯେଉଁଥିରେ ମୁଷ୍କ ବା ଟେଷ୍ଟିସର ଶିରାମାନଙ୍କର ଅସ୍ୱାଭାବିକ ବୃଦ୍ଧି ହୁଏ । ଗୋଟିଏ ମୁଷ୍କ ଅନ୍ୟଟି ତୁଳନାରେ ବଡ଼ ଦେଖାଯାଏ ଏବଂ ବେଳେବେଳେ ମୁଷ୍କ ଯନ୍ତ୍ରଣା ହୁଏ । ବାମ ପାର୍ଶ୍ୱ ସାଧାରଣତଃ ଅଧିକ ପ୍ରଭାବିତ ହୁଏ, ଯଦିଓ ଉଭୟ ଜଡିତ ହୋଇପାରନ୍ତି । ରୋଗ ଜଟିଳ ଜଟିଳ ହେଲେ ବନ୍ଧ୍ୟାତ୍ୱ ପ୍ରାପ୍ତ ହୋଇପାରେ । ଏହାର କାରଣ ଅଦ୍ୟାବଧି ଜଣା ପଡିନାହିଁ । ଏହି ରୋଗ ପରିବାରରେ ଚାଲୁରହେ ଏବଂ ଧୂମପାନକାରୀଙ୍କଠାରେ ଅଧିକ ଦେଖାଯାଏ । ମୁଷ୍କର ଶିରାଗୁଡ଼ିକ ତାପମାତ୍ରା ନିୟନ୍ତ୍ରଣରେ ଏକ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିଥାଏ । ଯେତେବେଳେ ମୁଷ୍କର ତ୍ରୁଟି ହୁଏ ସେତେବେଳେ ମୁଷ୍କ ଗରମ ହୋଇପାରେ ଯାହା ଯୋଗୁ ଶୁକ୍ରାଣୁ ଗୁଣବତ୍ତା କମିଯାଏ ଏବଂ ଟେସ୍ଟୋସ୍ଟିରନ ସ୍ତର ହ୍ରାସ ହୋଇଯାଏ । ରଗୀ ପରୀକ୍ଷା ଉପରେ ରୋଗ ନିର୍ଣ୍ଣୟ ଆଧାରିତ ହୁଏ, ଏବଂ ଅଲଟ୍ରାସାଉଣ୍ଡଦ୍ୱାରା ନିଶ୍ଚିତ ହୋଇଥାଏ । ଏହି ରୋଗ ତିନି ଶ୍ରେଣୀରେ ବିଭକ୍ତ ହୋଇଥାଏ ଯଥା: - ଛୋଟ, ମଧ୍ୟମ ଏବଂ ବଡ଼ । ସାମାନ୍ୟ କ୍ଷେତ୍ରରେ କୌଣସି ନିର୍ଦ୍ଦିଷ୍ଟ ଚିକିତ୍ସା ଆବଶ୍ୟକ ନାହିଁ । ଗୁରୁତ୍ୱପୂର୍ଣ୍ଣ ଲକ୍ଷଣ ଥିଲେ ଅସ୍ତ୍ରୋପଚାର କିମ୍ବା ଏମ୍ବୋଲାଇଜେସନ ଏକ ବିକଳ୍ପ ହୋଇପାରେ । ଚିକିତ୍ସା କଲେ ପ୍ରାୟ ୮୦% ଯନ୍ତ୍ରଣା କମିଯାଏ ଏବଂ ଉର୍ବରତା ପ୍ରାୟ ୭୦% ଉନ୍ନତ ହୋଇଥାଏ । ସମସ୍ତ ପୁରୁଷଙ୍କ ମଧ୍ୟରୁ ପ୍ରାୟ ୨୦% ଲୋକଙ୍କର ଭାରିକୋସେଲ ହୁଏ; କିନ୍ତୁ ସେହି ଲୋକଙ୍କ ମଧ୍ୟରୁ ୪୦% ମାତ୍ର ବନ୍ଧ୍ୟାତ୍ୱ ପ୍ରାପ୍ତ ହୁଅନ୍ତି । ସେଗୁଡ଼ିକ ଯୌବନ ଆରମ୍ଭ କାଳରେ ସୃଷ୍ଟି ହୁଅନ୍ତି ଏବଂ ବୟସ ବଢ଼ିବା ସହିତ ବଡ ଆକାର ପ୍ରାପ୍ତ ହୁଅନ୍ତି ।
ଅବଦୁଲ ଗଫର ଖାଁ ବା ସୀମାନ୍ତ ଗାନ୍ଧୀ ବା ବଚ୍ଚା ଖାଁ ଜଣେ ଭାରତର ସ୍ୱାଧୀନତା ସଂଗ୍ରାମୀ ଥିଲେ ଯିଏ ଅହିଂସା ବଳରେ ଅଖଣ୍ଡ ଭାରତରୁ ବ୍ରିଟିଶ ଶାସନର ଅବସାନ କରିବାରେ ସହାୟତା କରିଥିଲେ । ସେ ଜଣେ ରାଜନୈତିକ ଏବଂ ଧାର୍ମିକ ଲୋକ ଥିଲେ ଯିଏ ଆଜୀବନ ଶାନ୍ତିବାଦୀ ଏବଂ ଇସଲାମ ଧର୍ମ ଅବଲମ୍ବନ କରିଥିଲେ । ସେ ଗାନ୍ଧୀଜୀଙ୍କର ଅହିଂସା ନୀତିର ଭରପୁର ସମର୍ଥନ କରିଥିଲେ ଏବଂ ନିଜେ ମଧ୍ୟ ଅହିଂସାପ୍ରେମୀ ଥିଲେ । ସେ ୧୯୨୯ ମସିହାରେ ଖୁଦାଇ ଖିଦମତ୍କର  (ଭଗବାନଙ୍କର ସେବକ) ନାମକ ଆନ୍ଦୋଳନ ଆରମ୍ଭ କରିଥିଲେ  । ଯାହାକି ବହୁମାତ୍ରାରେ ସଫଳ ହୋଇଥିଲା । ମୁସଲିମ ଲିଗଦ୍ୱାରା ମଗାଯାଇଥିବା ଭାରତ ବିଭାଜନକୁ ସେ ଦୃଢ଼ ରୂପେ ବିରୋଧ କରିଥିଲେ । ଖୁଦାଇ ଖିଡମତ୍କରର ନେତାମାନଙ୍କୁ ନପଚାରି ଯେବେ ଭାରତୀୟ ଜାତୀୟ କଂଗ୍ରେସ ଦେଶ ବିଭାଜନର ନିଷ୍ପତି ନେଇଥିଲା, ଏଥିରେ ଅସନ୍ତୁଷ୍ଟ ହୋଇ ସେ କହିଥିଲେ  "ତମେମାନେ ଆମକୁ ଗଧିଆମାନଙ୍କ ପାଖକୁ ଫୋପାଡ଼ିଦେଇଛ"  । ଜୁନ ମାସ ୧୯୯୪ରେ ସେ ପାଶୁନ ଜାତିନିମିତ୍ତ ଏକ ସ୍ୱତନ୍ତ୍ର ପ୍ରଦେଶ ପାଶୁନିସ୍ଥାନ ଦାବି କରିଥିଲେ । ହେଲେ ବ୍ରିଟିଶ ସରକାର ଏହି ଦାବିକୁ ଖାରଜ କରିଦେଇଥିଲେ । ୧୯୮୪ ମସିହାରେ ସେ ଶାନ୍ତି ବିଭାଗରେ ନୋବେଲ ପୁରସ୍କାର ପାଇଁ ମନୋନୀତ ହୋଇଥିଲେ । ପରେ ୧୯୮୭ ମସିହାରେ ତାଙ୍କୁ ଭାରତର ସର୍ବୋଚ୍ଚ ସମ୍ମାନ ଭାରତ ରତ୍ନ ପ୍ରଦାନ କରାଯାଇଥିଲା ।
ବାବାଜୀ ଚରଣ ପଟ୍ଟନାୟକ  ( ଜନ୍ମ : ୧୭ ସେପ୍ଟେମ୍ବର ୧୯୫୨ ) ଜଣେ ଓଡ଼ିଆ ପ୍ରାବନ୍ଧିକ ଓ ସମାଲୋଚକ ଅଟନ୍ତି  । ବୃତ୍ତିରେ ସେ ଜଣେ ଅଧ୍ୟାପକ । ଜୀବନୀ ବାବାଜୀ ଚରଣ, ୧୯୫୨ ମସିହାରେ ଜଗତସିଂହପୁର ଜିଲ୍ଲାରେ ଜନ୍ମଗ୍ରହଣ କରିଥିଲେ । ୧୯୭୭ ମସିହାରେ ଓଡ଼ିଆ ଭାଷା ସାହିତ୍ୟର ଅଧ୍ୟାପକ ଭାବରେ ନିଜ ଚାକିରୀ ଜୀବନ ଆରମ୍ବ କରି ୨୦୧୦ ମସିହାରେ ଭବାନୀପାଟଣା ସ୍ୱୟଂଶାସିତ ମହାବିଦ୍ୟାଳୟରୁ ଅବସର ଗ୍ରହଣ କରିଥିଲେ ।
ମେରୋପେନେମ  (ଇଂରାଜୀ ଭାଷାରେ , ଏକ ବିକ୍ରୟ ନାମ ମେର୍ରେମ/ ) ଏକ ବ୍ରଡସ୍ପେକ୍ଟ୍ରମ ଆଣ୍ଟିବାୟୋଟିକ ଯାହା ଅନେକ ଜୀବାଣୁ ସଂକ୍ରମଣ ଚିକିତ୍ସାରେ   ଦିଆଯାଏ  । ମେନିଞ୍ଜାଇଟିସ୍, ଉଦର ମଧ୍ୟସ୍ଥ ସଂକ୍ରମଣ , ନିମୋନିଆ, ପୁଞ୍ଜିତ ପୂଯ ଓ ଅନ୍ଥ୍ରାକ୍ସ   ରୋଗମାନଙ୍କରେ ଦିଆଯାଏ । ଶିରାଭ୍ୟନ୍ତର ଇଞ୍ଜେକସନ   ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ତରଳ ଝାଡ଼ା, କୋଷ୍ଟକାଠିନ୍ୟ, ମୁଣ୍ଡବିନ୍ଧା, ରାସ ଓ ଇଞ୍ଜେକସନ ନେଇଥିବା ସ୍ଥାନରେ କଷ୍ଟ ହୁଏ । ପାର୍ଶ୍ୱ ପ୍ରତିକ୍ରିୟା ସାଂଘାତିକ ହେଲେ କ୍ଲସ୍ଟ୍ରିଡିଅମ ଡିଫିସିଲ ସଂକ୍ରମଣ  , ବାତ ଓ ଆନାଫାଇଲାକ୍ସିସ ଭଳି ଆଲର୍ଜି ପ୍ରତିକ୍ରିୟା   ଦେଖାଯାଏ । ଅନ୍ୟାନ୍ୟ ବିଟା-ଲାକ୍ଟମ ଆଣ୍ଟିବାୟୋଟିକ  ପ୍ରତି ଆଲର୍ଜି ଥିଲେ ମେରୋପେନେମ ପ୍ରତି ଆଲର୍ଜି ସମ୍ଭାବନ ଅଧିକ ରହିବ । ଗର୍ଭାବସ୍ଥାରେ ଏହା ନିରାପଦ ରହେ । ଏହା କାର୍ବାପେନେମ   ପରିବାରର ଏକ ସଦସ୍ୟ । ଜୀବାଣୁର କୋଷ କାନ୍ଥ   ତିଆରି ଶକ୍ତିକୁ ମେରୋପେନେମ ଅବରୋଧ କରିବାଦ୍ୱାରା ଜୀବାଣୁ ମୃତ୍ୟୁ   ହୁଏ । ସନ ୧୯୮୩ରେ ମେରୋପେନେମ ପେଟେଣ୍ଟ ହୋଇଥିଲା । ଯୁକ୍ତରାଷ୍ଟ୍ର ଆମେରିକାରେ ସନ ୧୯୯୬ରେ ଏହା ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୫ରେ ବିକାଶଶିଳ ଦେଶରେ ଏହାର ଏକ ଗ୍ରାମ ଭାଏଲ ଔଷଧର ମୂଲ୍ୟ ୩.୪୪ରୁ ୨୦.୫୮ ଆମେରିକୀୟ ଡଲାର । ସଂଯୁକ୍ତ ରାଷ୍ଟ୍ରରେ ସନ ୨୦୧୫ରେ ଏହାର ମୂଲ୍ୟ ୧୬ ପାଉଣ୍ଡ ଥିଲେ ।
ବିଜୟ କେତନ ମିଶ୍ର ଜଣେ ଓଡ଼ିଆ କଥାଚିତ୍ର ନିର୍ଦ୍ଦେଶକ । ତାଙ୍କ ନିର୍ଦ୍ଦେଷିତ ସିନେମା  "ଅହଲ୍ୟା"  ୩୦ତମ ଭାରତୀୟ ଫିଲ୍ମ୍ ଫେଷ୍ଟିଭାଲରେ ଦୃଷ୍ଟି ଆକର୍ଷଣ କରିଥିଲା । ୧୯୫୯ରେ କଟକଠାରେ ଜନ୍ମ ଗ୍ରହଣ କରିଥିଲେ । ବର୍ତ୍ତମାନ ପଲିଟିକାଲ୍ ଆଣ୍ଡ ବିଜନେସ୍ ଡେଲି ସମ୍ବାଦପତ୍ରର ଓଡ଼ିଶା ସଂସ୍କରଣର ସମ୍ପାଦକ ଅଛନ୍ତି ।
ଅରୁଣ ରଞ୍ଜନ ମିଶ୍ର  (ଜନ୍ମ: ୦୨ ଜାନୁଆରୀ ୧୯୫୯) ଜଣେ ସଂସ୍କୃତ ଅଧ୍ୟାପକ ଓ ଗବେଷକ  । ସେ ଶାନ୍ତିନିକେତନ ବିଶ୍ୱଭାରତୀ ବିଶ୍ୱବିଦ୍ୟାଳୟଠାରେ ଥିବା ସେଣ୍ଟର ଫର ବୁଦ୍ଧିଷ୍ଟ ଷ୍ଟଡ଼ିଜର ଅଧ୍ୟକ୍ଷ ଭାବରେ କାର୍ଯ୍ୟ କରିଛନ୍ତି । ୨୦୨୩ ମସିହାରେ ନିଜ ସଂସ୍କୃତ କବିତା ସଂକଳନ ନିମନ୍ତେ ସେ କେନ୍ଦ୍ର ସାହିତ୍ୟ ଏକାଡ଼େମୀ ପୁରସ୍କାର ଲାଭ କରିଥିଲେ । ସଂକ୍ଷିପ୍ତ ଜୀବନୀ ୧୯୮୨ ମସିହାରେ ସେ ଉତ୍କଳ ବିଶ୍ୱବିଦ୍ୟାଳୟରୁ ସଂସ୍କୃତରେ ସ୍ନାତକୋତ୍ତର, ୧୯୮୫ ମସିହାରେ ପୁନା ବିଶ୍ୱବିଦ୍ୟାଳୟରୁ ଏମଫିଲ ଓ ୧୯୮୮ ମସିହାରେ ପୁନା ବିଶ୍ୱବିଦ୍ୟାଳୟରୁ ପିଏଚଡ଼ି ହାସଲ କରିଥିଲେ ।
ସଦାଶିବ ପ୍ରଧାନୀ  (ଜନ୍ମ: ୧ ମାର୍ଚ୍ଚ ୧୯୬୧) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ନବରଙ୍ଗପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସଦାଶିବ ପ୍ରଧାନୀ ୧୯୬୧ ମସିହାର ମାର୍ଚ୍ଚ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗୋପିନାଥ ପ୍ରଧାନୀ ଓ ପତ୍ନୀଙ୍କ ନାମ କୌଶଲ୍ୟା ପ୍ରଧାନୀ । ରାଜନୈତିକ ଜୀବନ ସଦାଶିବ ପ୍ରଧାନୀ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି ।
ଭେମ୍ବନାଡ଼‌ ହ୍ରଦ କେରଳରେ ଥିବା ଏକ ହ୍ରଦ । ଏହା କେରଳର ବୃହତ୍ତମ ଓ ଭାରତର ଦୀର୍ଘତମ ହ୍ରଦ । ଏହା କେରଳର ଅନେକ ଜିଲ୍ଲାର ଅଂଶ ହୋଇ ସେଠାରେ ଭିନ୍ନ ନାମ ମଧ୍ୟ ନେଇଥାଏ । କୁଟ୍ଟନାଡ଼ ଜିଲ୍ଲାରେ ଏହାକୁ ପୁନ୍ନମଡା ହ୍ରଦ କୁହା ଯାଉଥିବା ବେଳେ କୋଚିରେ ଏହା କୋଚି ହ୍ରଦ ନାମରେ ଜଣା । ଏହି ହ୍ରଦ ମଧ୍ୟରେ କେତେକ ଦ୍ୱୀପ ମଧ୍ୟ ରହିଛି । ଏହି ହ୍ରଦର ଏକ ଅଂଶରେ ଜାତୀୟ ନେହେରୁ ଟ୍ରଫି ଡଙ୍ଗା ପ୍ରତିଯୋଗିତା ଅନୁଷ୍ଠିତ ହୋଇଥାଏ । କେନ୍ଦ୍ର ସରକାରଙ୍କଦ୍ୱାରା ଏହି ହ୍ରଦର ପ୍ରାକୃତିକ ଶୋଭାର ସୁରକ୍ଷା ପାଇଁ ଏହାକୁ ଜାତୀୟ ଆର୍ଦ୍ରଭୂମି ସଂରକ୍ଷଣ କାର୍ଯ୍ୟକ୍ରମରେ ଅନ୍ତର୍ଭୁକ୍ତ କରିଛନ୍ତି । ଭୌଗୋଳିକ ସ୍ଥିତି ଭେମ୍ବନାଡ଼ ଆର୍ଦ୍ରଭୂମି ଅଞ୍ଚଳ 2033.02 ବର୍ଗକିଲୋମିଟର ଅଞ୍ଚଳ ବ୍ୟାପ୍ତ ହୋଇଥାଏ । ଏହା ଭାରତର ବୃହତ୍ତମ ଆର୍ଦ୍ରଭୂମି । ଏହା ମଧ୍ୟରୁ ୩୯୨.୧୨ ବର୍ଗକିଲୋମିଟର ଅଞ୍ଚଳ ସମୁଦ୍ର ପତ୍ତନରୁ ନିମ୍ନରେ ରହିଛି । ଏହି ହ୍ରଦର ଚତୁର୍ଦିଗରେ ଆଲାପୁଳା, କୋଟ୍ଟୟମ ଓ ଏର୍ଣାକୁଲମ ଜିଲ୍ଲା ରହିଛି । ଏହି ହ୍ରଦ ସମୁଦ୍ର ପତ୍ତନ ସହ ସମତଳ ହୋଇ ଆରବ ସାଗରରୁ ଏକ କ୍ଷୀଣକାୟ ଦୀପଦ୍ୱାରା ଅଲଗା ହୋଇରହିଛି ।ଏହାର ଦୀର୍ଘତମ ଅଞ୍ଚଳ ୧୪ କିଲୋମିଟର । ଏହି ହ୍ରଦରେ ୧୫,୭୭୦ ବର୍ଗ କିଲୋମିଟର ଅଞ୍ଚଳର ଜଳ ପ୍ଳାବିତ ହୁଏ । ହ୍ରଦ ତଟରେ କୁମାରାକୋମ ଗ୍ରାମ ପର୍ଯ୍ୟଟକମାନଙ୍କ ପାଇଁ ଖୁବ ଆକର୍ଷଣୀୟ । ଏଠାରେ ଏକ ପକ୍ଷୀ ଅଭୟାଞ୍ଚଳ ମଧ୍ୟ ରହିଛି । ନିକଟସ୍ଥ ସହର ଭେମ୍ବନାଡ଼ ହ୍ରଦ ଉପକୂଳବର୍ତ୍ତୀ ଅଞ୍ଚଳରେ ୧.୬ ମିଲିୟନ  (୧୬ ଲକ୍ଷ) ଲୋକ ବସବାସ କରିଥାନ୍ତି ଓ ପ୍ରତ୍ୟକ୍ଷ ବା ପରୋକ୍ଷ ଭାବରେ ହ୍ରଦ ଉପରେ ନିଜର ଜୀବିକା ପାଇଁ ନିର୍ଭରଶୀଳ ଥାଆନ୍ତି  । କୋଚି ବନ୍ଦର ଆରବସାଗରରେ ଏହି ହ୍ରଦର ନିର୍ଗତ ସ୍ଥାନ ନିକଟରେ ଅବସ୍ଥିତ । ହ୍ରଦ ଓ ଆରବ ସାଗର ମଧ୍ୟରେ ଆଲାପୁଝା ସହର ରହିଛି । ଏହି ସହର ତାର ଅନେକ କେନାଲ ଯୋଗୁଁ  " ପୂର୍ବର ଭେନିସ "  ନାମରେ ଖ୍ୟାତ । ପର୍ଯ୍ୟଟନ ଏହି ହ୍ରଦ ନୌ ବିହାର ପାଇଁ ଖୁବ ଆକର୍ଷକ । ଏଠାରେ ପର୍ଯ୍ୟଟକମାନେ ନିରାପଦରେ ନୌ ବିହାର କରିପାରନ୍ତି । 2004ରେ ଏକ ମାତ୍ର ଥର ପାଇଁ ପର୍ଯ୍ୟଟକଙ୍କୁ ଅପବ୍ୟବହାରଘଟଣା ଛଡା ଏଠାରେ ଶାନ୍ତିପୂର୍ଣ ପରିବେଶ ଇଲିଥାଏ । ନୌ ଚଳାଚଳ ଏହି ହ୍ରଦ ସହିତ ଅନେକ କେନାଲ ରହି ଅଞ୍ଚଳର ସମସ୍ତ ଗ୍ରାମକୁ ସଂଯୋଗ କରିଥାଏ । ଏହି କେନାଲ ଦେଇ ନୌକାଦ୍ୱାରା ଏଠାରେ ଯାତାୟତ ଓ ମାଲ ପରିବହନ ବହୁ ପରିମାଣରେ ହୋଇଥାଏ । କିଛି ଅଞ୍ଚଳକୁ ଯିବା ପାଇଁ ନୌକା ହିଁ ଏକମାତ୍ର ପଥ ହୋଇଥାଏ । କୋତପୁରମ - କୋଲଲାମ ସେକ୍ଟରର 209 କିଲୋମିଟର ଜଳପଥକୁ ଜାତୀୟ ଜଳପଥ ଘୋଷଣା କରାଯାଇଛି । ପରିବେଶ ଗୁରୁତ୍ୱ ଏଠାରେ ଥିବା ଆର୍ଦ୍ରଭୂମି ଓ ହ୍ରଦରେ 20.000 ଜଳ ପକ୍ଷୀ ନିବାସ କରନ୍ତି ।ହ୍ରଦରେ ଅନେକ ଚିଙ୍ଗୁଡି ଜାତୀୟ ପ୍ରାଣୀ ରହନ୍ତି । ହ୍ରଦ ତଟରେ ରହୁଥିବା ଲୋକମାନେ ମାଛ ଧାରା, ଚାଷ, ପର୍ଯ୍ୟଟନ ବ୍ୟବସାୟ, ନଡିଆ କାଟ ଶିଳ୍ପ ଆଦି କରିଥାନ୍ତି । ବୋଟ ଦୁର୍ଘଟଣା ଜୁଲାଇ 27, 2002ରେ ଏଠାରେ ହ୍ରଦରେ ନୌକା ଦୁର୍ଘଟଣା ଫଳରେ 9 ଜଣ ଲୋକ ପ୍ରାଣ ହରେଇଥିଲେ । ମୂହମ୍ମ ଗ୍ରାମରୁ ଅପର ପାର୍ଶ୍ୱରେ କୁମରକୋମ ଯାଏ ଦୈନିକ ଫେରି ବୋଟ ସେବା ଚାଲିଥାଏ ।
ଶବ୍ଦ ହେଉଛି ଏକ ଯାନ୍ତ୍ରିକ ତରଙ୍ଗ ଯାହା କଠିନ, ତରଳ କିମ୍ବା ବାଷ୍ପରେ ଚାପର କମ୍ପନଦ୍ୱାରା ପ୍ରେରିତ ହୋଇ ଶୁଣି ପାରିବା ଭଳି ବାରମ୍ବାରତାରେ କର୍ଣଗୋଚର ହୁଏ । ଶବ୍ଦ ସଂଚରଣ ଶବ୍ଦ ହେଉଛି ଚାପରେ ପରିବର୍ତ୍ତନର ତରଙ୍ଗ ଯାହା ବାୟୁ ଓ ଜଳ ପରି ସଂକୋଚନୀୟ ମାଧ୍ୟମ ଦେଇ ଗତି କରେ ।  ଶବ୍ଦ କଠିନ ଦେଇ ମଧ୍ୟ ଗତି କରିପାରେ, କିନ୍ତୁ ସଂଚରଣର ମୋଡ‍ ଅଲଗା ହୁଏ ।   ସଂଚରଣ ବେଳେ ତରଙ୍ଗ ପ୍ରତିଫଳିତ, ପ୍ରତିସରିତ କିମ୍ବା ବିଘଟିତ ହୋଇପାରେ । ଶବ୍ଦ ସଂଚରଣ ସାଧାରଣତଃ ତିନୋଟି କାରଣଦ୍ୱାରା ପ୍ରଭାବିତ ହୁଏ: ସାନ୍ଦ୍ରତା ଓ ଚାପ ମଧ୍ୟରେ ଥିବା ସମ୍ପର୍କ । ଏହି ସମ୍ପର୍କ, ତାପମାତ୍ରାଦ୍ୱାରା ପ୍ରଭାବିତ ହୋଇ ମାଧ୍ୟମରେ ଶବ୍ଦର ଗତି ନିରୂପଣ କରେ । ସଂଚରଣ ମାଧ୍ୟମର ନିଜସ୍ୱ ଗତିଦ୍ୱାରା ମଧ୍ୟ ପ୍ରଭାବିତ ହୁଏ । ଉଦାହରଣ ସ୍ୱରୂପ, ବାୟୁରେ ଶବ୍ଦର ଗତି । ଶବ୍ଦର ଗତିକୁ ଛାଡିଲେ, ଯଦି ମାଧ୍ୟମ ଗତି କରୁଥାଏ, ଶବ୍ଦ ଅଧିକ ଗତିଶୀଳ ହୁଏ । ମାଧ୍ୟମର ଘନତ୍ୱ ମଧ୍ୟ ଶବ୍ଦତରଙ୍ଗର ଗତିକୁ ପ୍ରଭାବିତ କରେ । ଏହା ଶବ୍ଦର ଗତିରେ ବିଘଟନ ସୃଷ୍ଟି କରେ । ବାୟୁ ଓ ଜଳ ପରି ମାଧ୍ୟମ ପାଇଁ ଘନତ୍ୱ ଯୋଗୁ ଗତିରେ ବିଘଟନ ନଗଣ୍ୟ । ନିର୍ଦ୍ଦିଷ୍ଟ ଭୌତିକ ଗୁଣ ନଥିବା ମାଧ୍ୟମରେ ଶବ୍ଦ ଗତି କଲା ବେଳେ ପ୍ରତିସରିତ ହୁଏ  ବିଚ୍ଛୁରିତ କିମ୍ବା କେନ୍ଦ୍ରିତ ହୁଏ  । ଶବ୍ଦର ଧାରଣା ପ୍ରତ୍ୟେକ ଜୀବ କ୍ଷେତ୍ରରେ ଶବ୍ଦର ଅନୁଭବ କିଛି ବାରମ୍ବାରତା ମଧ୍ୟରେ ସୀମିତ ଥାଏ । ମାନବ ପାଇଁ ୨୦ ହର୍ଜ୍‌ରୁ ୨୦,୦୦୦ ହର୍ଜ୍ ହେଉଛି ସାଧାରଣ ପରିସର, ଯଦିଓ ଏହା ନିର୍ଦ୍ଦିଷ୍ଟ ନୁହେଁ । ଉର୍ଦ୍ଧ୍ୱ ସୀମା ବୟସ ବଢିବା ସହିତ କମେ । ଅନ୍ୟ ଜୀବମାନଙ୍କର ଶୁଣିବାର ଅଲଗା ପରିସର ଥାଏ । ଦୃଷ୍ଟାନ୍ତ ସ୍ୱରୂପ, କୁକୁରମାନେ ୨୦ କିଲୋହର୍ଜ୍‌ରୁ ଅଧିକ ଶବ୍ଦ ଶୁଣି ପାରନ୍ତି, ମାତ୍ର ୪୦ ହର୍ଜ୍‌ରୁ କମ୍ ଶବ୍ଦ ଶୁଣି ପାରନ୍ତି ନାହିଁ । ନିଜ ଶ୍ରବଣ ଇନ୍ଦ୍ରିୟକୁ ବ୍ୟବହାର କରି ବିଭିନ୍ନ ଜୀବ ବିପଦ ଚିହ୍ନଟ, ପଥପ୍ରଦର୍ଶନ, ଶିକାର ଓ ଯୋଗାଯୋଗ ପରି କାମ କରିଥାନ୍ତି । ପୃଥିବୀର ବାୟୁମଣ୍ଡଳ, ଜଳ ଏବଂ ଅଗ୍ନି, ବର୍ଷା, ପବନ, ଭୂକମ୍ପ ଭଳି ପ୍ରାକୃତିକ ପ୍ରକ୍ରିୟା ନିର୍ଦ୍ଦିଷ୍ଟ ଶବ୍ଦ ସୃଷ୍ଟି କରନ୍ତି । ବେଙ୍ଗ, ପକ୍ଷୀ, ଜଳଜ ଓ ସ୍ଥଳଜ ସ୍ତନ୍ୟପାୟୀମାନଙ୍କ ପରି ଅନେକ ଜୀବଙ୍କର ଶବ୍ଦ ସୃଷ୍ଟି କରିବାର ବିଶେଷ ଅଙ୍ଗ ଥାଏ । କିଛି ଜୀବ କଥା କୁହନ୍ତି ଓ ଗୀତ ମଧ୍ୟ ବୋଲନ୍ତି । ମାନବମାନେ ତ ସଂଗୀତ, ଟେଲିଫୋନ୍, ରେଡିଓ ଭଳି ବିଦ୍ୟାଦ୍ୱାରା ଶବ୍ଦ ସୃଷ୍ଟି, ରେକର୍ଡ୍, ପ୍ରେରଣ ଓ ପ୍ରସାରଣ ମଧ୍ୟ କରିଥାନ୍ତି । ମାନବର ଶବ୍ଦ ଗ୍ରହଣର ବିଜ୍ଞାନକୁ ସାଇକୋଆକୋଷ୍ଟିକ୍‌ସ୍ କୁହାଯାଏ । ଶବ୍ଦର ବିଜ୍ଞାନ ଶବ୍ଦକୁ ସୂଚାଉଥିବା ଯାନ୍ତ୍ରିକ କମ୍ପନ କଠିନ, ତରଳ, ଗ୍ୟାସ୍ ଓ ପ୍ଲାଜ୍‌ମାରେ ଗତି କରିପାରେ । ମାଧ୍ୟମ ହିଁ ଶବ୍ଦକୁ ସହଯୋଗ କରେ ସଂଚରଣ ପାଇଁ । ଶୂନ୍ୟରେ ଶବ୍ଦ ଗତି କରିପାରେ ନାହିଁ । ଅନୁଦୈର୍ଘ୍ୟ ଓ ଅନୁପ୍ରସ୍ଥ ତରଙ୍ଗ ତରଳ, ଗ୍ୟାସ୍ ଓ ପ୍ଲାଜ୍‌ମା ମଧ୍ୟ ଦେଇ ଗତି କରୁଥିବା ଶବ୍ଦକୁ ସଂକୋଚନ ତରଙ୍ଗ ମଧ୍ୟ କୁହାଯାଏ । ଯଦିଓ କଠିନରେ ଶବ୍ଦ ଉଭୟ ଅନୁଦୈର୍ଘ୍ୟ ଓ ଅନୁପ୍ରସ୍ଥ ଭାବରେ ଗତି କରିପାରେ ।
ବେଣୀପୁର ଗାଁ ଓଡ଼ିଶାର କେନ୍ଦ୍ରାପଡ଼ା ଜିଲ୍ଲାର ଡେରାବିଶ ବ୍ଲକ ଅନ୍ତର୍ଗତ ନିକିରାଇ ଥାନା ଅଧୀନରେ ଥିବା ଏକ ଗାଆଁ । ଗମନାଗମନ ଏହା ଡେରାବିଶ ନିକଟରେ ଅବସ୍ଥିତ । ଏହା କେନ୍ଦ୍ରାପଡ଼ାଠାରୁ ୧୭ କି.ମି. ଦୂରରେ ଅବସ୍ଥିତ । ବିଶେଷତା ଏହି ଗ୍ରାମ ନିକଟରେ ବିରୂପା ନଦୀ ବହି ଯାଇଛି । ଶିକ୍ଷା ବିଦ୍ୟାଳୟ ଏହି ଗ୍ରାମରେ ଗୋଟିଏ ପ୍ରାଥମିକ, ଗୋଟିଏ ମାଧ୍ୟମିକ ଓ ଗୋଟିଏ ଉଚ୍ଚବିଦ୍ୟାଳୟ ଅଛି । ଅନ୍ୟାନ୍ୟ ପର୍ଯ୍ୟଟନ ଏହି ଗାଆଁରେ ଗ୍ରାମ ଦେବତୀ ଜାଗୁଳେଇଙ୍କ ମନ୍ଦିର ସହ ଜଗନ୍ନାଥ ମନ୍ଦିର, ବିରୁପାକ୍ଷ ଶିବ ମନ୍ଦିର ଓ ହନୁମାନ ମନ୍ଦିର ଅଛି ।
ଓଡ଼ିଶୀ ସଙ୍ଗୀତ  (ଇଂରାଜୀ: , ) ଓଡ଼ିଶାର ନିଜସ୍ୱ ଶାସ୍ତ୍ରୀୟ ସଙ୍ଗୀତ ପରମ୍ପରା ଅଟେ  । ଏହା ଶ୍ରୀମନ୍ଦିର ଓ ଶ୍ରୀ ଜଗନ୍ନାଥଙ୍କ ସେବାର ସଙ୍ଗୀତ। ଓଡ଼ିଶୀ ସଙ୍ଗୀତର ନିଜସ୍ୱ ସୁଦୀର୍ଘ ପରମ୍ପରା, ରାଗ ରାଗିଣୀ ଓ ଗାୟନ ପରମ୍ପରା ଇତ୍ୟାଦି ସ୍ୱତନ୍ତ୍ର ଭାବେ ପ୍ରାଚୀନ କାଳରୁ ରହିଅଛି । ଭରତ ମୁନିଙ୍କ ନାଟ୍ୟଶାସ୍ତ୍ରରେ ଉଲ୍ଲିଖିତ ଭାରତୀୟ ଶାସ୍ତ୍ରୀୟ ସଙ୍ଗୀତର ଚାରୋଟି ଶାଖା; ଆବନ୍ତୀ, ପାଞ୍ଚାଳୀ, ଉଡ୍ରମାଗଧୀ ବା ଓଡ୍ର, ଦାକ୍ଷିଣାତ୍ୟା । ଏହି ମଧ୍ୟରୁ ଓଡ଼ିଶୀ ଓଡ୍ରମାଗଧୀ ଧାରା ଅଟେ । ୧୨ଶ ଶତାବ୍ଦୀ କବିରାଜ ଜୟଦେବଙ୍କ ସମୟରୁ ଓଡ଼ିଶୀ ସଙ୍ଗୀତ ସମୁନ୍ନତ ସଙ୍ଗୀତ ପରମ୍ପରା ଭାବେ ଜାତୀୟ ସ୍ତରରେ ପରିଚିତ ହୋଇଅଛି । ଉଲ୍ଲେଖଯୋଗ୍ୟ ଯେ ଓଡ଼ିଶୀ ସଙ୍ଗୀତ ଓଡ଼ିଆ ଭାଷାର ବିକାଶ ହେବା ଆଗରୁ ରହିଥିଲା । ଖ୍ରୀ.ପୂ. ଦ୍ୱିତୀୟ ଶତକରେ କଳିଙ୍ଗର ଶାସକ ଖାରବେଳ ସଙ୍ଗୀତ ଓ ନୃତ୍ୟର ପୃଷ୍ଠପୋଷକତା କରୁଥିଲେ । ଆରମ୍ଭ ଓ ଇତିହାସ ଓଡ଼ିଶାର ସଂସ୍କୃତି ଓ ସଙ୍ଗୀତର ପ୍ରମାଣ ବିଭିନ୍ନ ପ୍ରତ୍ନତାତ୍ୱିକ ଖନନରୁ ମିଳିଛି । ଅନୁଗୋଳ ଜିଲ୍ଲାର ଶଙ୍କରଜଙ୍ଗଠାରେ ଖନନରୁ ତାମ୍ର ଓ ପ୍ରସ୍ତର ଯୁଗର ପ୍ରମାଣ ମିଳିଥିଲା । ଏଠାରୁ ମସୃଣକରାଯାଇଥିଲା ଶିଳା ଓ ହାତଗଢ଼ା ମାଟିପାତ୍ର ଖୋଳାଯାଇ ମିଳିଥିଲା । କିଛି କିଛି ଶିଳା ବିଶାଳାକାର ଥିଲା । ତେଣୁ ଏଗୁଡ଼ିକୁ ଶିଳାଖମ୍ବ ନାମିତ କରାଯାଇଥିଲା । ଶଙ୍କରଜଙ୍ଗରୁ ମିଳିଥିବା ଶିଳାଖମ୍ବ ପୁରାତନ ବାଦ୍ୟଯନ୍ତ୍ର ବୋଲି ଜଣାଯାଏ । ୨୦୦୮ ମସିହାରେ ଓଡ଼ିଶା ସରକାର ଓଡ଼ିଶୀ ସଙ୍ଗୀତକୁ ଶାସ୍ତ୍ରୀୟତା ମାନ୍ୟତା ପ୍ରଦାନ କରିଥିଲେ । କେନ୍ଦ୍ର ସରକାରଙ୍କଦ୍ୱାରା ଶାସ୍ତ୍ରୀୟ ସଙ୍ଗୀତ ମାନ୍ୟତା ପାଇଁ ୨୦୨୦ ମସିହା ସେପ୍ଟେମ୍ବର ୨ ତାରିଖରେ ଓଡ଼ିଶା କ୍ୟାବିନେଟରେ ଏକ ପ୍ରସ୍ତାବ ଗୃହିତ ହୋଇଥିଲା । ଓଡ଼ିଶୀ ସଙ୍ଗୀତର କେତେକ ମୌଳିକ ଓ ନିଜସ୍ୱ ପାରମ୍ପରିକ ରାଗ ହେଲା : ଆଭୀରୀ, ଅମର, ଆନନ୍ଦ, ଆନନ୍ଦଭୈରବୀ, ଆନନ୍ଦ କାମୋଦୀ, ଆନନ୍ଦ କେଦାର, ଆରଭୀ, ଆଶାବରୀ, ବଙ୍ଗାଳ, ବରାଡ଼ି, ବସନ୍ତ, ଭୈରବୀ, ବିଚିତ୍ର ଦେଶାକ୍ଷ, ବିଚିତ୍ର ଦେଶୀ, ବିଚିତ୍ର କାମୋଦୀ, ଚକ୍ରକେଳି, ଚଳଘଣ୍ଟ କେଦାର, ଛାୟାତୋଡ଼ି, ଚିନ୍ତାଭୈରବ, ଚିନ୍ତାକାମୋଦୀ, ଦେବଗାନ୍ଧାରୀ, ଦେବକିରୀ, ଦେଶବରାଡ଼ି, ଦେଶାକ୍ଷ, ଦେଶପାଳ, ଧନାଶ୍ରୀ, ଧନ୍ନାସିକା, ଗୌଡ଼ା, ଗୌଡ଼ୀ, ଘଣ୍ଟାରବ, ଗୁଣ୍ଡକେରୀ, କାଳୀ, କଲ୍ୟାଣ, କଲ୍ୟାଣ ଆହାରୀ, କାମୋଦ, କାମୋଦୀ, କାଫି, କର୍ଣ୍ଣାଟ, କୌଶିକୀ, କେଦାର, କେଦାରଗୌଡ଼ା, କେଦାର କାମୋଦୀ, କରୁଣାଶ୍ରୀ, ଖମ୍ବାବତୀ, ଖଣ୍ଡବଙ୍ଗଳାଶ୍ରୀ, ଖଣ୍ଡକାମୋଦୀ, କୋଳାହଳ, କୃଷ୍ଣକେଦାର, କୁମ୍ଭକାମୋଦୀ, କୁସୁମ କେଦାର, ଲଳିତ, ଲଳିତ ବସନ୍ତ, ଲଳିତ କାମୋଦୀ, ଲଳିତ କେଦାର, ଲୀଳାତରଙ୍ଗ, ମଧୁମଙ୍ଗଳ, ମଧୁମଞ୍ଜରୀ, ମଧୁରା ଗୁଜ୍ଜରୀ, ମଧୁଶ୍ରୀ, ମଧୁସାରଙ୍ଗ, ମଧ୍ୟମାଦି, ମାଳଶ୍ରୀ, ମାଳଶ୍ରୀଗୌଡ଼ା, ମଙ୍ଗଳ, ମଙ୍ଗଳ ଧନାଶ୍ରୀ, ମଙ୍ଗଳ ଗୁଜ୍ଜରୀ, ମଙ୍ଗଳ କାମୋଦୀ, ମଙ୍ଗଳ କୌଶିକୀ, ମଙ୍ଗଳ କେଦାର, ମଲ୍ଲାର, ମାନିନୀ  (ମାଳିନୀ), ମରୁଆ, ମେଘ, ମେଘପର୍ଣ୍ଣୀ, ମିଶ୍ରମୁଖାରୀ, ମୋହନା, ମୋହନ କେଦାର, ମୁଖାବରୀ  (ମୁଖାରୀ), ନାଗବଲ୍ଲୀ, ନାଗଧ୍ୱନି, ନଳିନୀଗୌଡ଼ା, ନଟ, ନଟ କେଦାର, ନଟନାରାୟଣ, ନଟସାରଙ୍ଗ, ପଞ୍ଚମ, ପୁନ୍ନାଗ, ପୁନ୍ନାଗବରାଡ଼ି, ପାହାଡ଼ିଆ କେଦାର, ପଞ୍ଚମ ବରାଡ଼ି, ପରଜ, ରାଜହଂସୀ ଚୋଖି, ରଣବିଜେ, ରସକାମୋଦୀ, ରସମନ୍ଦାର, ରସମଞ୍ଜରୀ, ଶାବରୀ, ସାବେରୀ, ଶଙ୍କରାଭରଣ, ସିନ୍ଧୁକାମୋଦୀ, ଶୋକବରାଡ଼ି, ଶୋକକାମୋଦୀ, ସୋମ, ଶ୍ରୀ, ଶୁଦ୍ଧଦେଶୀ, ସୁରଟ, ସୁରଠ ଗୁଜ୍ଜରୀ, ତୋଡ଼ି  ।
ଗ୍ରେଗୋରୀ ପାଞ୍ଜି ଅନୁସାରେ ୧୯ ସେପ୍ଟେମ୍ବର ବର୍ଷର ୨୬୨ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୬୩ତମ  । ବର୍ଷ ଶେଷ ହେବା ପାଇଁ ଆଉ ୧୦୩ ଦିନ ବାକି ଅଛି ।
ଏନ୯୫ ଛଣା ମୁଖ ରେସ୍ପିରେଟର  (ସାଧାରଣ ଭାବେ ଏନ୯୫ ମାସ୍କ ବା ଏନ୯୫ ଶ୍ୱାସଯନ୍ତ୍ର ନାମରେ ଜଣା) ଯୁକ୍ତରାଷ୍ଟ୍ର ଆମେରିକାର ନ୍ୟାସନାଲ ଇଂଷ୍ଟିଟ୍ୟୁଟ ଫର ଅକ୍ୟୁପେଶନାଲ ସେଫଟି ଆଣ୍ଡ ହେଲ୍‌ଥର   ଏନ୯୫ ମାନକ ଅନୁସାରେ ତିଆରି ଶ୍ୱାସଯନ୍ତ୍ର  । ଏହା ପ୍ରଦୂଷିତ ବାୟୁର ଅତିକମରେ ୯୫ ପ୍ରତିଶତ କଣିକା ଶୁଦ୍ଧ କରିପାରେ । ଏହା ଏକ ଯାନ୍ତ୍ରିକ ଶ୍ୱାସଯନ୍ତ୍ର ଯାହା ଧୂଳିକଣାରୁ ରକ୍ଷା କରିବା ବେଳେ ଗ୍ୟାସ ବା ବାଷ୍ପଠାରୁ ରକ୍ଷା କରିପାରେ ନାହିଁ । ଏହି ଶ୍ୱାସଯନ୍ତ୍ର ଯୁକ୍ତରାଷ୍ଟ୍ର ଆମେରିକା ବ୍ୟତୀତ ଅନ୍ୟ ଦେଶମାନଙ୍କରେ ନିୟନ୍ତ୍ରିତ ଶ୍ୱାସଯନ୍ତ୍ରର ସମାନଶ୍ରେଣୀୟ । ତେବେ ସେଗୁଡ଼ିକର ଉପଯୋଗିତା ନିର୍ଣ୍ଣୟ କରିବାର ମାନଦଣ୍ତ ଭିନ୍ନ । ଉଦାହରଣ ସ୍ୱରୂପ, ୟୁରୋପୀୟ ସଂଘର ଏଫଏଫପି୨ ଶ୍ୱାସଯନ୍ତ୍ ବାୟୁରୁ ୯୪ ପ୍ରତିଶତ ସ୍ୱଚ୍ଛ କରିବାରେ ସକ୍ଷମ ହୋଇଥିବା ବେଳେ ଚୀନର କେଏନ୯୫ ଶ୍ୱାସଯନ୍ତ୍ର ୯୫ ପ୍ରତିଶତ କଣିକା ଛାଣିବାରେ ସକ୍ଷମ । ଏନ୯୫ ଶ୍ୱାସଯନ୍ତ୍ର କୃତ୍ରିମ ପଲିମର ତନ୍ତୁର ଏକ ସୂକ୍ଷ୍ମ ଜାଲରେ ପ୍ରସ୍ତୁତ । ଗଳନ ପ୍ରକ୍ରିୟାରେ ନିର୍ମିତ ଏହି ଶ୍ୱାସଯନ୍ତ୍ରରେ ଏକପ୍ରକାର ଆନ୍ତରିକ ଶୋଧନ ପରଳ ତିଆରି ହୋଇଥାଏ ଯାହା ହାନିକାରକ କଣିକା ପରିଷ୍କାର କରିଥାଏ । ବ୍ୟବହାର ପ୍ରତ୍ୟେକ ବ୍ୟବହାରକାରୀ ନିଜସ୍ୱ ମାପ ଓ ପ୍ରକାର ଅନୁଯାୟୀ ଠିକ ଭାବେ ଫିଟ ହେଉଥିବା ଶ୍ୱାସଯନ୍ତ୍ର ଏବଂ ମୋହର ଯାଞ୍ଚ କରି ବ୍ୟବହାର କରନ୍ତି । ଶ୍ୱାସଯନ୍ତ୍ରର ସିଲ ହୋଇଥିବା ଅଂଶରେ ମୁହଁର ଚୁଟି ଲିକ କରାଇପାରେ ଫଳରେ କ୍ଷତିକାରୀ ଅଣୁ ଶ୍ୱାସନଳୀରେ ପ୍ରବେଶ କରିଯାଇପାରନ୍ତି । ଶ୍ୱାସଯନ୍ତ୍ର ଭାବେ ଉପଯୋଗ କରିବା ପୂର୍ବରୁ ଡାକ୍ତରଙ୍କ ସହ ପରାମର୍ଶ କରିବା ଆବଶ୍ୟକ କାରଣ ଏହାଦ୍ୱାରା ଶ୍ୱାସ ନେବାରେ ଅସୁବିଧା ମଧ୍ୟ ହୋଇପାରେ । ବେଳେବେଳେ ଏହି ଶ୍ୱାସଯନ୍ତ୍ର ବ୍ୟବହାର ହେତୁ ହୃଦଘାତ, ଫୁସଫୁସରେ ରୋଗ ଏବଂ କ୍ଲଷ୍ଟ୍ରୋଫୋବିଆ ପରି ମାନସିକ ରୋଗ ହେବାର ସମ୍ଭାବନା ଥାଏ ।
ଘୁଙ୍ଗୁର ହେଉଛି ଏକ ପ୍ରକାରର ଅଳଙ୍କାର ଯାହାକି ଭାରତୀୟ ଶାସ୍ତ୍ରୀୟ ସଙ୍ଗୀତ ପରିବେଷଣ କରିବାବେଳେ ନୃତ୍ୟକାରମାନେ ଗୋଡ଼ଗଣ୍ଠିରେ ପରିଧାନ କରନ୍ତି । ଏହା ଏକ ପ୍ରକାର ଧାତୁ ନିର୍ମିତ ଘଣ୍ଟି, ଯେଉଁଥିରୁ ଏକ ପ୍ରକାର ସଙ୍ଗୀତ ବାହାରେ ଏବଂ ଏକାଧିକ ଘୁଙ୍ଗୁରର ସମ୍ମିଶ୍ରଣରେ ଏକ ଘୁଙ୍ଗୁର ମାଳା ପ୍ରସ୍ତୁତ ହୋଇଥାଏ, ଯାହାକୁ ପରିଧାନ କରାଯାଏ । ଘୁଙ୍ଗୁର ମାଳାର ଆକାର ଓ ଏଥିରେ ବନ୍ଧାଯାଇଥିବା ଘଣ୍ଟିର ଆକାର ଅନୁସାରେ ଏଥିରୁ ବାହାରୁଥିବା ଶବ୍ଦର ପ୍ରକାର ବଦଳିଥାଏ । ଘୁଙ୍ଗୁର ପରିଧାନଦ୍ୱାରା ନୃତ୍ୟର କିଛି ତାଳ ପରିବେଷଣ କରାଯାଇଥାଏ । ଏହାକୁ ପାଦ ଉପରେ ଥିବା ବାଳଗଣ୍ଠିକୁ ଲାଗି ପିନ୍ଧାଯାଇଥାଏ । ଘୁଙ୍ଗୁରର ମାଳା ୫୦ଟି ଘଣ୍ଟିରୁ ଆରମ୍ଭ ହୋଇ ୨୦୦ କିମ୍ବା ତଦୁର୍ଦ୍ଧ୍ୱ ହୋଇଥାଏ । ଛୋଟ ପିଲାମାନେ ୫୦ ଘଣ୍ଟି ବିଶିଷ୍ଟ ଘୁଙ୍ଗୁର ପିନ୍ଧିବା ଆରମ୍ଭ କରିଥାନ୍ତି ଏବଂ ବୟସାନୁସାରେ ନୃତ୍ୟ ଶୈଳୀର ଆବଶ୍ୟକତା ଅନୁସାରେ ଏହାର ସଂଖ୍ୟା ଓ ଆକାର ବୃଦ୍ଧି ପାଇଥାଏ । ଭରତନାଟ୍ୟମ, କଥକ, କୁଚିପୁଡି, ମୋହିନୀୟାଟ୍ଟମ, ଲାବଣୀ, ଏବଂ ଓଡ଼ିଶୀ ଭଳି ଭାରତୀଯ ଶାସ୍ତ୍ରୀୟ ନୃତ୍ୟର ପାରମ୍ପାରିକ ପ୍ରଦର୍ଶନରେ ଘୁଙ୍ଗୁର ପିନ୍ଧାଯାଏ । ନେପାଳ ଘୁଙ୍ଗୁରକୁ ନେପାଳର ଶାସ୍ତ୍ରୀୟ ନୃତ୍ୟଶିଳ୍ପୀମାନେ ମଧ୍ୟ ବ୍ୟବହାର କରନ୍ତି, ଯାହାକୁ ସେଠାରେ ଚାଁପ ବୋଲି କୁହାଯାଏ । ଏଥିରେ ୯ରୁ ୨୭ଟି ପିତ୍ତଳ ଘଣ୍ଟି ଥାଏ, ଯାହାକି ୨୩ ସେ.ମି. ଲମ୍ବ ଓ ୭.୫ ସେ.ମି. ଓସାର ବିଶିଷ୍ଟ କପଡ଼ାରେ ଗୁନ୍ଥାଯାଇଥାଏ ଏବଂ ଏହାକୁ ଅଳଙ୍କାର ଭାବରେ ଗୋଡ଼ଗଣ୍ଠିରେ ବନ୍ଧାଯାଇଥାଏ । ଗୀତ ଅନୁଯାୟୀ ନେପାଳୀମାନେ ବିଭିନ୍ନ ପ୍ରକାରର ଛୋଟ ଘଣ୍ଟି ବିଶିଷ୍ଟ କିମ୍ବା ବଡ଼ ଘଣ୍ଟି ବିଶିଷ୍ଟ ଚାଁପ ପିନ୍ଧିବାକୁ ବାଛିଥାନ୍ତି । ଏହି ଘଣ୍ଟିଗୁଡ଼ିକୁ ଘୁଙ୍ଗୁରା କୁହାଯାଏ । ଘୁଙ୍ଗୁର ବାଦନ ଘୁଙ୍ଗୁର ବାଦନ ହେଉଛି ଏକ ପ୍ରକାର ସଙ୍ଗୀତ ଶୈଳୀ ଯାହାକି ଭାରତୀୟ କଥକ ନୃତ୍ୟଶିଳ୍ପୀ ଭି. ଅନୁରାଧା ସିଂହଙ୍କଦ୍ୱାରା ଆରମ୍ଭ କରାଯାଇଥିଲା । ଯେଉଁ କାର୍ଯ୍ୟକ୍ରମରେ ନୃତ୍ୟ କରିବାର ପରମ୍ପରା ନଥିଲା, ସେଠାରେ ସେ ଏହି ଘୁଙ୍ଗୁର ବାଦନ ଶୈଳୀର ପରିବେଷଣ କରିବା ଆରମ୍ଭ କରିଥିଲେ । ଏହା କେବଳ ପାଦର ଗତିବିଧି ଉପରେ ନିର୍ଭର କରିଥାଏ ।
ଟିରବାନିବୁଲିନ  (ଇଂରାଜୀ ଭାଷାରେ ), କ୍ଲାଇସିରି ବ୍ରାଣ୍ଡ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ମୁହଁ କିମ୍ବା ଖପୁରୀ ଆବରଣରେ ହେଉଥିବା ଆକ୍ଟିନିକ କେରାଟୋସିସ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ରୋଗ ସାମାନ୍ୟ ଥିଲେ ଏହା ପାଞ୍ଚ ଦିନ ପାଇଁ ବ୍ୟବହୃତ ହୁଏ ଓ ୮ ସପ୍ତାହ ପରେ ପୁନଃ ମୂଲ୍ୟାଙ୍କନ କରାଯାଏ । ଏହା ଚର୍ମରେ ଲଗାଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ସ୍ଥାନୀୟ ଚର୍ମ ପ୍ରତିକ୍ରିୟା, ଗଲୁ ଏବଂ ଚର୍ମ ଯନ୍ତ୍ରଣା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଚର୍ମ ଘାଆ ହୋଇପାରେ । ଅନ୍ୟ ପଶୁମାନଙ୍କ ଗର୍ଭଧାରଣ ସମୟରେ ଏହା ବ୍ୟବହୃତ ହେଲେ କ୍ଷତିର ଚିନ୍ତା ଥାଏ; କିନ୍ତୁ ମାନବ ଗର୍ଭଧାରଣ ସମୟରେ ସୁରକ୍ଷା ଅସ୍ପଷ୍ଟ ରହୁଛି । ଏହା ଏକ ମାଇକ୍ରୋଟ୍ୟୁବୁଲ ଇନହିବିଟର ଅଟେ । ୨୦୨୦ ମସିହାରେ ଆମେରିକାରେ ଏବଂ ୨୦୨୧ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଟିରବାନିବୁଲିନ୍ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୨ ସୁଦ୍ଧା ଚିକିତ୍ସାକ୍ରମରେ ୬୦ ପାଉଣ୍ଡ ଖର୍ଚ୍ଚ ହୁଏ ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧,୦୦୦ ଡଲାର ଅଟେ ।
ଫ୍ଲୁରାଜେପାମ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଡାଲମେନ, ହେଉଛି ଏକ ଔଷଧ ଯାହା ଶୋଇବାରେ ଅସୁବିଧା ପାଇଁ ଦିଆଯାଏ । ଏହା ୪ ସପ୍ତାହ ପର୍ଯ୍ୟନ୍ତ ଉପଯୋଗୀ ହୋଇପାରେ । ଏହା ପାଟିରେ ଦିଆଯାଏ । ଔଷଧ ପ୍ରଭାବ ୪୫ ମିନିଟ୍ ମଧ୍ୟରେ ଆରମ୍ଭ ହୋଇ ୮ ଘଣ୍ଟା ପର୍ଯ୍ୟନ୍ତ ରହିଥାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ବୁଲାଇବା, ସମନ୍ୱୟ ଅସୁବିଧା ଏବଂ ପତନ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ନିଶା, ଆତ୍ମହତ୍ୟା ଏବଂ ଉତ୍ତେଜନା ହୋଇପାରେ । ଓପିଓଏଡ୍ ସହିତ ବ୍ୟବହାର କରିବାକୁ ସାଧାରଣତଃ ସୁପାରିଶ କରାଯାଏ ନାହିଁ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ବେଞ୍ଜୋଡାଏଜେପିନ ଶ୍ରେଣୀର ଔଷଧ । ଫ୍ଲୁରାଜେପାମ ପେଟେଣ୍ଟ ହୋଇ ୧୯୬୮ ମସିହାରେ ଚିକିତ୍ସା ବ୍ୟବହାରରେ ଆସିଥିଲା । ଯୁକ୍ତରାଜ୍ୟରେ ୩୦ଟି ବଟିକାର ମୂଲ୍ୟ ୨୦୨୧ ସୁଦ୍ଧା ୧୦ ପାଉଣ୍ଡରୁ କମ୍ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୧୬ ଡଲାର ଅଟେ ।
ଦହି ବାଇଗଣ ଏକ ପାରମ୍ପାରିକ ଓଡ଼ିଆ ଖାଦ୍ୟ ଓ ଏହା ଦହିରେ ଭଜା ବାଇଗଣ ମିଶାଇ ତିଆରି କରାଯାଇଥାଏ । ଉପାଦାନ ଦହି ବାଇଗଣ ମସଲା ରସୁଣ ତେଲ ପଞ୍ଚଫୁଟଣ ପ୍ରଣାଳୀ ପ୍ରଥମେ ବାଇଗଣକୁ ଭଲ ଭାବେ ଧୋଇ ପତଳା ପତଳା କଟାଯାଏ । କଢେଇରେ ତେଲ ଗରମ କରି ସେଥିରେ ଗୋଟା ସୋରିଷ, ଭୃଷଙ୍ଗ ପତ୍ର, ରସୁଣ ଛେଚା, ଲଙ୍କା, ସାମାନ୍ୟ ହଳଦୀ ମିଶେଇଲା ପରେ କଟାଯାଇଥିବା ବାଇଗଣକୁ ସେଥିରେ ଭଜାଯାଏ । ଶେଷରେ ସେହି ଭଜା ବାଇଗଣକୁ ଟିକେ ଥଣ୍ଡା ହୋଇ ଆସିବା ପରେ ଦହିରେ ମିଶାଇ ସ୍ୱାଦ ଅନୁସାରେ ଲୁଣ, ଜିରାଲଙ୍କା ଗୁଣ୍ଡ ମିଶାଯାଏ । ପରସା ଏହା ସାଧାରଣତଃ ଭାତ ସହିତ ଖିଆଯାଏ ।
ରୂପଭାରତୀ ଲିମିଟେଡ ଥିଲା ଏକ ପବ୍ଲିକ ଲିମିଟେଡ କମ୍ପାନୀ ଯାହା ଚଳଚ୍ଚିତ୍ର ପ୍ରସ୍ତୁତି ଓ ପ୍ରଦର୍ଶନ, ଥିଏଟର ତଥା ଆନୁଷଙ୍ଗିକ ବ୍ୟବସାୟ ନିମନ୍ତେ ୧୯୪୭ ମସିହାରେ ପ୍ରତିଷ୍ଠା କରାଯାଇଥିଲା । ଏହି କମ୍ପାନୀ ଚଳଚ୍ଚିତ୍ର -  "ଶ୍ରୀ ଜଗନ୍ନାଥ"   (୧୯୫୦ ମସିହା) ଯାହାକି ଓଡ଼ିଆ ଭାଷାରେ ତୃତୀୟ ଚଳଚ୍ଚିତ୍ର ଥିଲା, ତାହାର ପ୍ରସ୍ତୁତ କର୍ତ୍ତା ଥିଲେ  । ଚଳଚ୍ଚିତ୍ର ପ୍ରସ୍ତୁତି ପାଇଁ ଏପରି ପବ୍ଲିକ ଲିମିଟେଡ  (ବା ସର୍ବ-ସାଧାରଣଙ୍କୁ ଭାଗ ନେବା ପାଇ ଖୋଲିଥିବା) କମ୍ପାନୀ ଭାବରେ ଏହା ଓଡ଼ିଶାରେ ପ୍ରଥମ  (ଏବଂ ଆଜି ପର୍ଯ୍ୟନ୍ତ ଏକମାତ୍ର) କମ୍ପାନୀ ଓ ହୁଏତ ସାରା ଭାରତରେ ଦ୍ୱିତୀୟ ପବ୍ଲିକ ଲିମିଟେଡ କମ୍ପାନୀ ଅଟେ  ।
କାଉ  , ଭାରତୀୟ, ଧୂସର ବେକୀ, ସିଲନ୍ କିମ୍ବା କଲମ୍ବୋ କାଉ ଭାବରେ ମଧ୍ଯ ଜଣାଶୁଣା, ହେଉଛି ଏକ ସାଧାରଣ ପକ୍ଷୀ ଯାହା ଏସୀୟ ବଂଶୋଦ୍ଭବ କିନ୍ତୁ ବର୍ତ୍ତମାନ ବିଶ୍ୱର ଅନେକ ଭାଗରେ ଦେଖିବାକୁ ମିଳିଥାଏ, ଯେଉଁଠାରେ ସେମାନେ ଆକାଶରେ ଉଡ଼ି ପହଞ୍ଚିଥିଲେ। ଏହାର ଆକାର ଏବଂ କାଉ ମଧ୍ଯରେ  ୪୦ ସେ. ମି.  (୧୬ ଇଞ୍ଚ) ଲମ୍ବ  କିନ୍ତୁ ଏହା ଉଭୟ ତୁଳନାରେ ପତଳା  କପାଳ, ମୁକୁଟ, ଗଳା ଏବଂ ଉପର ସ୍ତନରେ ପ୍ରଚୁର ଉଜ୍ଜ୍ୱଳ କଳା ରଙ୍ଗର ହୋଇଥିବା ବେଳେ ବେକ ଏବଂ ସ୍ତନ ହାଲୁକା ଧୂସର-ବାଦାମୀ ରଙ୍ଗର ହୋଇଥାଏ। ଡେଣା, ଲାଞ୍ଜ ଏବଂ ଗୋଡ଼ କଳା ରଙ୍ଗର।
ଗୁରୁଗାଓଁ ଏକ ଭାରତୀୟ ଜନଗଣନା ସହର   ଅଟେ । ଏହା ହରିଆଣାର ଗୁର୍‌‌ଗାଓଁ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଗୁରୁଗାଓଁ ୨୮.୪୬୦୧ ଉତ୍ତର ଅକ୍ଷାଂଶ ଓ ୭୭.୦୨୬୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଗୁରୁଗାଓଁ ସହରର ମୋଟ ଜନସଂଖ୍ୟା ୧୦୬୪୦ ଅଟେ । ସେଥି ମଧ୍ୟରୁ ୫୮.୬୩% ଜଣ ପରୁଷ ହୋଇଥିବା ବେଳେ ୪୧.୩୭% ଜଣ ନାରୀ ଅଟନ୍ତି । ଗୁରୁଗାଓଁର ସାକ୍ଷରତା ହାର ୭୫.୮୭% ଅଟେ । ଏହା ଜାତୀୟ ହାରଠାରୁ ୧୧.୦୩% ପ୍ରତିଶତ କମ ଅଟେ । ସେଥିରୁ ୪୮.୬୯% ପ୍ରତିଶତ ପୁରୁଷ ଓ ୨୭.୧୮% ନାରୀ ଅଟନ୍ତି । ୧୧.୯୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଗୁରୁଗାଓଁର ସରକାରୀ ଭାଷା ଅଟେ ।
ମହାବୀର ମନ୍ଦିର   :                  ଭଗବାନ ହନୁମାନଙ୍କୁ ଉତ୍ଶାର୍ଗୀକୃତ ଓ ଏହା ଭାରତୀୟ ରାଜ୍ୟ ବିହାରର ପାଟଣା ସହରରେ ଅବସ୍ଥିତ । ଏହି ମନ୍ଦିରକୁ ସମଗ୍ର ଭାରତରୁ ଲକ୍ଷ୍ୟାଧିକ ଭକ୍ତ ପ୍ରତିବର୍ଷ ଆସିଥାନ୍ତି । ଏହା ଉତ୍ତର ଭାରତର ଦ୍ୱିତୀୟ ସର୍ବାଧିକ ଲୋକପ୍ରିୟ ମନ୍ଦିର ଭାବରେ ଖ୍ୟାତ । ମହାବୀର ଟ୍ରଷ୍ଟର ସମ୍ପାଦକ ଭାବେ ଆଚାର୍ଯ୍ୟ କିଶୋର କୁନାଲ ଏହାର ପରିଚାଳନା କରନ୍ତି । ଏହି ଟ୍ରଷ୍ଟର ଆଯ ଓ ବଜେଟ ମଧ୍ୟ ଉତ୍ତର ଭାରତରେ ଦ୍ୱିତୀୟ ସର୍ବାଧିକ । ଏଠାରେ ଉଲ୍ଲେଖ ଯୋଗ୍ୟ ଯେ ମାଁ ବାଇସ୍ନୋଦେବୀଙ୍କ ମନ୍ଦିରର ଆୟସର୍ବାଧିକ । ଏହି ମନ୍ଦିରର ଦୈନିକ ଆୟ ହାରାହାରି 1 ଲକ୍ଷ୍ରୁ ଅଧିକ ହେଇଥାଏ । ଇତିହାସ ମଦିରର ପ୍ରଥମ ସ୍ଥାପନ କାଳ ବର୍ତ୍ତମାନ ସୁଦ୍ଧା ଜଣାପଡି ନାହି । 1947 ମସିହାରେ ଏହି ମନ୍ଦିର ଭାରତୀୟ ବିଭାଜନ ପରେ ହିନ୍ଦୁମାନେ ପାଟଣାକୁ ଆସିଲା ପରେ ଜନପ୍ରିୟତା ହାସଲ କଳା । ସେହି ସମୟରେ ମନ୍ଦିରର ପୁନର ନିର୍ମାଣ ମଧ୍ୟ ହେଇଥିଲା । ଏହି ମନ୍ଦିର ପୁଣି 1987 ମସିହାରେ ରୁଗଣ ହେଇଯିବାରୁ ତାହାକୁ ବିଶାଳ କାୟ ମରବଲ ନିର୍ମିତ ମନ୍ଦିରରେ ପରିଣତ କରାଯାଇଥିଲା । ମନ୍ଦିରରେ ସଙ୍କଟ -ମୋଚନଙ୍କ ପ୍ରତିମୂର୍ତି ରହିଛି । ଦର୍ଶନ ପ୍ରତି ଶନିବାର ଓ ମଙ୍ଗଳବାର ଦିନ ବହୁ ସଂଖ୍ୟାରେ ଭକ୍ତ ମନ୍ଦିରକୁ ଆସି ଆରାଧନା କରିଥାନ୍ତି । ରାମ ନବମୀ ଓ ନବବର୍ଷ ଦିନ ଏଠାରେ ବହୁ ଅଞ୍ଚଳରୁ ସହସ୍ରାଧିକ ଭକ୍ତମାନେ ଆସିଥାନ୍ତି ଓ ମନ୍ଦିରକୁ ଯିବା ପାଇଁ ଲମ୍ବା ଧାଡିରେ ଲାଗି ଯାନ୍ତି । ଶ୍ରୀ ମହାବୀର ନ୍ୟାସ ସମିତି ମନ୍ଦିରର ଉନ୍ନତି , ପରିଚାଳନା ତଥା ସାମାଜିକ ସେବା ପରିଚାଳନା ପାଇଁ ମହାବୀର ସ୍ଥାନ ନ୍ୟାସ ନାମରେ ସମିତି ରହିଛି । ଏହା ତରଫରୁ ମହାବୀର କାନସର ପ୍ରତିଷ୍ଠାନ ଓ ଗବେଷଣା କେନ୍ଦ୍ର ପରିଚାଳନା କରାଯାଇଥାଏ । ବାର୍ଷିକ 35.13 କୋଟି ବଜେଟରେ ଏହି ନ୍ୟାସ ତରଫରୁ ମହାବୀର ବାତଶଲ୍ୟ ଚିକିସ୍ଥାଳୟ , ମହାବୀର ଆରୋଗ୍ଯ ଚିକିସ୍ଥାଳୟ ଓ ଅନାଥାଶ୍ରମ ବିହାରର କୃଷି ଅଞ୍ଚଳରେ ସ୍ଥାପିତ ହେଇଛି .।ରାମ ସେତୁ ଅଞ୍ଚଳରୁ ଭାସମାନ ପ୍ରସ୍ତର ଅଣାଯାଇ ଏଠାରେ ରଖାଯାଇଛି ।
ଗିଲଟେରିଟିନିବ  (ଇଂରାଜୀ ଭାଷାରେ ), ଜୋସପାଟା ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ତୀବ୍ର ମାୟେଲଏଡ ଲିଉକେମିଆ   ରୋଗରର ଚିକିତ୍ସା ପାଇଁ ବ୍ୟବହୃତ ହୁଏ  । ନିର୍ଦ୍ଦିଷ୍ଟ ଭାବରେ ଏହି ରୋଗ ନିମନ୍ତେ ଅନ୍ୟାନ୍ୟ ଚିକିତ୍ସା ବିଫଳ ହୋଇଥଲେ ଏବଂ ନିର୍ଦ୍ଦିଷ୍ଟ ଏଫଏଲଟି୩  ( 3) ପରିବର୍ତ୍ତନ ବା ମ୍ୟୁଟେସନ ଥିଲେ ଏହି ଔଷଧ ବହୃତ ହୁଏ  ଏହା ପାଟିରେ ଦିଆଯାଏ । ଏହାର ଉପକାର ମିଳିବା ପାଇଁ ଛଅ ମାସ ଆବଶ୍ୟକ ହୋଇପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା, ଥକ୍କାଣ, ତରଳ ଝାଡ଼ା, ଅଇ, କାଶ, ଫୁଲା, ଅଣନିଶ୍ୱାସ, ନିମ୍ନ ରକ୍ତଚାପ ଏବଂ ଯନ୍ତ୍ରଣା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଭିନ୍ନତା ସିଣ୍ଡ୍ରୋମ  , ଅନିୟମିତ ହୃତ୍ ସ୍ପନ୍ଦନ, ଆନାଫାଇଲକ୍‌ସିସ ଏବଂ ପୋଷ୍ଟିରିଅର୍ ରିଭର୍ସିବଲ୍ ଏନସେଫାଲୋପାଥି ସିଣ୍ଡ୍ରୋମ   ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ। ଏହା ଏକ ଟାଇରୋସିନ୍ କାଇନେଜ ଇନହିବିଟର ଯାହା ଏଫଏଲଟି୩କୁ ଅବରୋଧ କରିଥାଏ । ୨୦୧୮ ମସିହାରେ ଯୁକ୍ତରାଷ୍ଟ୍ର, ୨୦୧୯ରେ ୟୁରୋପ ଏବଂ ୨୦୨୦ରେ ଅଷ୍ଟ୍ରେଲିଆରେ ଡାକ୍ତରୀ ବ୍ୟବହାର ପାଇଁ ଗିଲଟେରିନିବ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୪ ସପ୍ତାହ ବ୍ୟବ‌ହାର କଲେ ପ୍ରାୟ ୧୪,୨୦୦ ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୨୩,୭୦୦ ଡଲାର ଅଟେ ।
ସଞ୍ଜୟ ନାୟକଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ମୁଁ ସପନର ସୌଦାଗର ୨୦୦୮ ମସିହାରେ ମୁକ୍ତିଲାଭ କରିଥିଲା । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅରିନ୍ଦମ ରାୟ ଓ ଅର୍ଚ୍ଚିତା ସାହୁ । ଅଭିନେତା ସବ୍ୟସାଚୀ ମିଶ୍ର ଏହି କଥାଚିତ୍ରଟିରେ ଜଣେ ଖଳନାୟକ ଭୂମିକାରେ ଅଭିନୟ କରିଥିଲେ ।
ଡୋକ୍ରିଚଞ୍ଚଡ଼ା କଳାହାଣ୍ଡି ଜିଲ୍ଲାରେ ଥିବା ଏକ ଜଳପ୍ରପାତ । ଏହା କଳାହାଣ୍ଡି ଜିଲ୍ଲାର କୋକସରା ବ୍ଲକ ଅନ୍ତର୍ଗତ ଦୁଦକଠେଙ୍ଗା ଗାଁରେ ଅବସ୍ଥିତ । ଏଠାରେ ଆଗ୍ନେୟଗିରି ଉଦ୍ଗୀରଣ ଫଳରେ ପ୍ରାକୃତିକ ଗୁମ୍ଫା ତିଆରି ହୋଇ ପରେ ଜଳପ୍ରପାତ ସୃଷ୍ଟି ହୋଇଛି । ଜଳପ୍ରପାତକୁ ଲାଗିଥିବା ଡୋକ୍ରିଚଞ୍ଚଡ଼ା ଅଞ୍ଚଳ ଅଧୀନରେ ଥିବା ଅମ୍ପାନି, ଟେମରା, କଭଦଳ, ଡାବ୍ରିଗଡ଼, ପୋଢ଼ାଗୁଡ଼ା, କୁତ୍ରୁ, ଘଣ୍ଟିଗୁଡ଼ା, ସିଉଣି ଓ ବିରିମାଲ ଆଦି ଅଞ୍ଚଳରେ କନ୍ଧ, ଗଣ୍ଡ, ପରଜା, ଭାଟରା, ଗଢ଼ବା ଓ ସଉରା  (ଶବର) ଆଦି ଅଦିମ ଜନଜାତି ବାସ କରିଥାନ୍ତି  । ଏହି ଜଳପ୍ରପାତକୁ ଲାଗି ଘନ ବନାନୀ ବେଢ଼ି ରହିଛି । ଏକ କିଲୋମିଟର ବ୍ୟାପୀ ଏକ ଗ୍ରାନାଇଟର ଚଟାଣ ଉପରେ ଏହି ଜଳପ୍ରପାତ ବ‌ହିଛି ।
କାଣ୍ଡସର ଗାଁ ଓଡ଼ିଶାର ଅନୁଗୋଳ ଜିଲ୍ଲାର ବଅଁରପାଳ ବ୍ଲକ ଅନ୍ତର୍ଗତ ଅନୁଗୋଳ ଥାନା ଅଧୀନରେ ଥିବା ଏକ ଗାଆଁ । ଗମନାଗମନ ଏହା ଅନୁଗୋଳଠାରୁ ୫ କି.ମି. ଦୂରରେ ଅବସ୍ଥିତ । ପର୍ଯ୍ୟଟନ ଏହି ଗାଆଁଠାରୁ ଅଳ୍ପ ଦୂରରେ ଗ୍ରାମ ଦେବତୀ ପୀତାବଳୀ ଠାକୁରାଣୀଙ୍କ ମନ୍ଦିର, ଶିବ ମନ୍ଦିର  (ପଶ୍ଚିମେଶ୍ୱର) ଓ ଜଗନ୍ନାଥ ମନ୍ଦିର, ଅଛି  ।
ହେମେନ୍ଦ୍ର ଚନ୍ଦ୍ର ସିଂହ  ୨୯ ସେପ୍ଟେମ୍ବର ୧୯୬୭   ୫ ସେପ୍ଟେମ୍ବର ୨୦୧୪  ଜଣେ ଭାରତୀୟ ରାଜନେତା ଥିଲେ । ସେ ୨୦୧୪ ଭାରତୀୟ ସାଧାରନ ନିର୍ବାଚନରେ ବିଜୁ ଜନତା ଦଳର ପ୍ରାର୍ଥୀ ଭାବରେ କନ୍ଧମାଳ ଲୋକ ସଭା ନିର୍ବାଚନ ମଣ୍ଡଳୀରୁ ୧୬ଶ ଲୋକ ସଭାକୁ ନିର୍ବାଚିତ ହୋଇଥିଲେ । ଜନ୍ମ ଓ ପରିବାର ମହାରାଜା ବି.କେ. ସିଂହ ଓ ମହାରାଣୀ ଲୋକ୍ରାଜୟାଙ୍କର ୨ୟ ସନ୍ତାନ ଭାବରେ ହେମେନ୍ଦ୍ର ନୟାଗଡ଼ର ରାଜ ପରିବାରରେ ଜନ୍ମ ଗ୍ରହଣ କରିଥିଲେ । ତାଙ୍କ ବଡ଼ ଭାଇ ଗଜେନ୍ଦ୍ର ଚନ୍ଦ୍ର ସିଂହ । ସେ ପ୍ରତ୍ୟୁଷା ରାଜେଶ୍ୱରୀ ସିଂହଙ୍କୁ ବିବାହ କରିଥିଲେ, ଯିଏକି ତାଙ୍କ ମୃତ୍ୟୁ ପରେ ଉପ-ନିର୍ବାଚନରେ ବିଜୟୀ ହୋଇ ସାଂସଦ ହୋଇଥିଲେ । ରାଜନୈତିକ ଜୀବନ ହେମେନ୍ଦ୍ର ଓଡ଼ିଶା ରାଜନୀତିରେ ପ୍ରଥମ ଭାରତୀୟ କଂଗ୍ରେସର ଓ ପରେ ବିଜୁ ଜନତା ଦଳର କର୍ମୀ ଭାବରେ ସକ୍ରିୟ ଥିଲେ । ଫେବୃଆରୀ ୨୦୧୪ରେ ସେ କଂଗ୍ରେସ ଛାଡ଼ି ବିଜେଡିରେ ଯୋଗ ଦେଇଥିଲେ । ୨୦୦୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସ୍ୱାଧୀନ ପ୍ରାର୍ଥୀ ଭାବରେ ନୟାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୩୯,୭୫୯ ଖଣ୍ଡ ଭୋଟ ପାଇଥିଲେ, ମାତ୍ର ବିଜୁ ଜନତା ଦଳ ପ୍ରାର୍ଥୀ ଅରୁଣ କୁମାର ସାହୁଠାରୁ ୨୭,୩୪୧ ଭୋଟରେ ପରାଜିତ ହୋଇଥିଲେ । ୨୦୧୪ ଭାରତୀୟ ସାଧାରଣ ନିର୍ବାଚନରେ ସେ କନ୍ଧମାଳ ଲୋକ ସଭା ନିର୍ବାଚନ ମଣ୍ଡଳୀରୁ ବିଜେଡିର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ତାଙ୍କ ନିକଟତମ ପ୍ରତିଦ୍ୱନ୍ଦ୍ୱୀ କଂଗ୍ରେସ ପ୍ରାର୍ଥୀ ହରିହର କରଣଙ୍କୁ ୧,୮୧,୦୧୭ ଖଣ୍ଡ ଭୋଟରେ ପରାସ୍ତ କରି ୧୬ଶ ଲୋକ ସଭାକୁ ନିର୍ବାଚିତ ହୋଇଥିଲେ । ଏହି ଲୋକ ସଭାରେ ସେ ସାଂସଦ ଭାବରେ ତାଙ୍କର ମୃତ୍ୟୁ ଯାଏଁ କାମ କରିଥିଲେ । ମୃତ୍ୟୁ ହୃଦ୍‌ଘାତ ଓ ସେପ୍ସିସରେ ପୀଡ଼ିତ ହୋଇ ଭୁବନେଶ୍ୱରରେ ଚିକିତ୍ସାଧିନ ଥିବେଳେ ୨୦୧୪ ମସିହାର ସେପ୍ଟେମ୍ବର ୫ ତାରିଖରେ ତାଙ୍କ ମୃତ୍ୟୁ ହୋଇଥିଲା । ମୃତ୍ୟୁ ବେଳକୁ ତାଙ୍କୁ ୪୬ ବର୍ଷ ବୟସ ହୋଇଥିଲା ।
ଜଳେଶ୍ୱର ଶିବ ମନ୍ଦିର ଏକ ହିନ୍ଦୁ ମନ୍ଦିର ଭଗବାନ ଶିବଙ୍କୁ ସମର୍ପିତ କରାଯାଇଥାଏ । ପଟିଆରୁ ୨.୦୦ ଏବଂ ;କିମି ଏବଂ ୬.୦୦ କିମିରେସ୍ଥିତ କଳାରହଙ୍ଗା ଗ୍ରାମର ଦକ୍ଷିଣ ବାହାର କୂଳରେସ୍ଥିତ ହୋଇଛି । କଥା ପ୍ରଚଳିତ କିମ୍ବଦନ୍ତି ଅନୁସାରେ ଚୁଡଙ୍ଗଗଡର ରାଜା ଭଗବାନ ଲିଙ୍ଗରାଜଙ୍କ ଜଣେ ଭକ୍ତ ଥିଲେ । ସେ ସର୍ବଦା ଲିଙ୍ଗରାଜଙ୍କ ଯାତ୍ରା କରୁଥିଲେ । ବର୍ଷା ଋତୁ ପ୍ରଭାବରେ ଲିଙ୍ଗରାଜଙ୍କ ଯାତ୍ରା କରିବା ସମ୍ଭବ ହୋଇପାରିଲା ନାହିଁ, ସେଥିପାଇଁ ସ୍ୱାମୀ ରାଜାଙ୍କୁ ଏକ ପଡୋଶି ପଦ୍ମ ପୁଷ୍କରିଣୀ ମଧ୍ୟରେ ଏକ ମନ୍ଦିର ତିଆରି କରିବା ପାଇଁ ସ୍ୱପ୍ନରେ ଆସି କହିଥିଲେ, ଯେଉଁଠାରେ ଭଗବାନ ନିଜେ ଜଳାଶୟ ଭିତରେ ରହୁଛନ୍ତି । ରାଜା ମନ୍ଦିରର ନିର୍ମାଣ କରି ଭଗବାନଙ୍କ ଇଚ୍ଛାର ଅନୁପାଳନ କରିଥିଲେ, ଯାହା ଜଳସବର ନଦୀର ପଶ୍ଚିମ ତଟରେସ୍ଥିତ । ମନ୍ଦିର ଅନୁଷ୍ଠାନ ଏବଂ ଅନ୍ୟ ସମ୍ବନ୍ଧିତ ଗତିବିଧିର ସଞ୍ଚାଳନ କରିବା ପାଇଁ ରାଜା ଅନ୍ୟ ସେବାୟତମାନଙ୍କୁ ଭୂମି ଅନୁଦାନ କରିଥିଲେ । ସେଥିପାଇଁ ଏହି ସ୍ଥାନକୁ କଳାରହଙ୍ଗ ରୂପେ ଜଣାଯାଏ । ମହତ୍ତ୍ୱ ସ୍ଥାନିୟ ପରମ୍ପରା ଅନୁସାରେ ମନ୍ଦିରର ନିର୍ମାଣ ପଦ୍ମ କେଶରୀଙ୍କଦ୍ୱାରା ହୋଇଥିଲା, ଯିଏ କେଶରୀ  (ସୋମାବଂଶୀ) ଶାସକ ମଧ୍ୟରୁ ଜଣେଥିଲେ  । ଏହି ମନ୍ଦିରରେ ଶିବ ବିବାହ, ଜାଗର, ଜନ୍ମାଷ୍ଟମୀ, ସୀତଳସଷ୍ଠୀ, ଚନ୍ଦନ ଯାତ୍ରା, ପିଣ୍ଡଦାନ ଏବଂ ଧନୁ ମକର ପରି ଅନୁଷ୍ଠାନ ପାଳନ କରାଯାଏ । ଶାରୀରିକ ବିବରଣୀ ସମସ୍ତ ଚାରି ମାର୍ଗରୁ ଏକ ବିଶାଳ କାନ୍ଥ ମନ୍ଦିରର ଚାରିପଟେ ଘେରି ହୋଇରହିଛି । ଯୌଗିକ କାନ୍ଥର ପୂର୍ବରେ ଜଳେଶ୍ୱର ନଦୀ, ଉତ୍ତର ଏବଂ ଦକ୍ଷିଣରେ ଧାନ କ୍ଷେତ ଓ ପଶ୍ଚିମ ଆଡକୁ ଆର୍ଯ୍ୟ ସଡକ ରହିଛି । ଧାନ କ୍ଷେତରେ ପଡୁଥିବା ଧାରୀୟରୁ ସଙ୍କେତ ମିଳିଥାଏକି, ମୂଳ ଋପେ ମନ୍ଦିରର ଚାରି ପାର୍ଶ୍ୱରେ ପାଣି ଘେରି ହୋଇ ରହିଛି, ଯାହା ସ୍ଥାନିୟ ପୌରାଣିକ କଥାଦ୍ୱାରା ପ୍ରମାଣିତ ହୋଇଛି ।
ରମାକାନ୍ତ ଭୋଇ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ ତିର୍ତ୍ତୋଲ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୮୩,୭୪୦ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପାର୍ଥୀ ରାଜକିଶୋର ବେହେରାଙ୍କୁ ୨୮,୪୯୫ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
( : ) ଡାଇନୋସର ବଂଶର ଜୀବ ଅଟେ  । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଉତ୍ତର ଆମେରିକାରୁ ମିଳିଥିଲା । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା । ଏକ ତୃଣଭୋଜୀ ଜୀବ ଥିଲା ।
ଡାଇମେନହାଇଡ୍ରିନେଟ, ବେପାର ନାମ ଡ୍ରାମାମାଇନ ଏବଂ ଗ୍ରାଭୋଲ୍ ଏକ ଔଷଧ ଯାହା ଗତି ରୋଗ, ବାନ୍ତି, ଏବଂ ମୁଣ୍ଡବୁଲା ବା ଭର୍ଟିଗୋ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ। ଯଦିଓ ଏହା ଆଲର୍ଜି ପାଇଁ ବ୍ୟବ‌ହାର କରାଗଲେ ମଧ୍ୟ ଏହି ଅବସ୍ଥା ପାଇଁ ଅଧ୍ୟୟନ କରାଯାଇ ନାହିଁ । ଏହା ଡାଇଫେନହାଇଡ୍ରାମାଇନ ଏବଂ - କ୍ଲୋରୋଥିଓଫାଇଲିନ ଔଷଧର ଏକ ମିଶ୍ରଣ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ ଭାବ, ଅସ୍ପଷ୍ଟ ଦୃଷ୍ଟି, ଶୁଖିଲା ପାଟି, ମୁଣ୍ଡବିନ୍ଧା, ଦ୍ୱନ୍ଦ୍ୱ ଏବଂ ମୁଣ୍ଡ ବୁଲାଇବା ହୁଏ । ପିଲାମାନେ ଅତିସକ୍ରିୟ ବା ହାଇପରାକ୍ଟିଭ୍ ହୋଇପାରନ୍ତି । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ମୂତ୍ର ଧାରଣ ଏବଂ ଗ୍ଲକୋମା ହୋଇପାରେ । ଶିଶୁର କ୍ଷତି ହେବାର କୌଣସି ପ୍ରମାଣ ନଥିବାରୁ ଏହାକୁ ଅନେକ ଗର୍ଭବତୀ ମହିଳା ଗ୍ରହଣ କରିଛନ୍ତି । ସ୍ତନ୍ୟପାନ ନିରାପଦ ଦେଖାଯିବା ସମୟରେ କମ୍ ମାତ୍ରାରେ ଦିଆଯାଏ । ଡାଇମେନହାଇଡ୍ରିନେଟ୍ ହେଉଛି ପ୍ରଥମ ପିଢ଼ିର ଆଣ୍ଟିହିଷ୍ଟାମାଇନ । ଏହା ଡାଇଫେନହାଇଡ୍ରାମାଇନର ପ୍ରଭାବ ମାଧ୍ୟମରେ କାମ କରେ ଯାହା ଆସେଟାଇଲକୋଲିନକୁ ଇଅବରୋଧ କରିଥାଏ । ନିଦ୍ରାର ପାର୍ଶ୍ୱ ପ୍ରତିକ୍ରିୟା ହ୍ରାସ କରିବାକୁ ଚେଷ୍ଟା କରିବା ପାଇଁ ୮-କ୍ଲୋରୋଥିଓଫାଇନ ଉପସ୍ଥିତ ରହେ । ଜିଡି ସର୍ଲେ କମ୍ପାନୀଦ୍ୱାରା ବିକଶିତ ହେବା ପରେ ଅତି କମରେ ୧୯୪୭ ପରଠାରୁ ଡିମେନହାଇଡ୍ରିନେଟ୍ ମେଡିକାଲରେ ବ୍ୟବହୃତ ହୋଇଆସୁଛି । ଏହା ବିନା ପ୍ରେସକ୍ରିପସନ ଏକ ଔଷଧ ଏବଂ ଏକ ଜେନେରିକ ଔଷଧ ଭାବରେ ମିଳେ । ଯୁକ୍ତରାଷ୍ଟ୍ରରେ ୨୦୨୦ ସୁଦ୍ଧା ୫୦ ଡଲାରରୁ କମ୍ ମୂଲ୍ୟରେ ୧୨୦ ବଟିକା କ୍ରୟ କରାଯାଇପାରିବ । ଉଚ୍ଚ ମାତ୍ରାରେ ଏହା ମନୋରଞ୍ଜନ ବାବଦରେ ବ୍ୟବହୃତ ହୋଇପାରେ ।
ରଚନା ବାନାର୍ଜୀ ଜଣେ ଜଣାଶୁଣା ଓଡ଼ିଆ କଥାଚିତ୍ର ଅଭିନେତ୍ରୀ । ସେ ବଙ୍ଗଳା, ତେଲୁଗୁ ଓ ହିନ୍ଦୀ ସିନେମାରେ ମଧ୍ୟ ଅଭିନୟ କରୁଛନ୍ତି । ପ୍ରାରମ୍ଭିକ ଜୀବନ ଓ ଶିକ୍ଷା ରଚନା ବାନାର୍ଜୀ ପଶ୍ଚିମବଙ୍ଗର କଲିକତାଠାରେ ୨ ଅକ୍ଟୋବର ୧୯୭୮ମସିହାରେ ଜନ୍ମ ଗ୍ରହଣ କରିଥିଲେ । ସିନେମା ଜୀବନ ୧୯୯୪ ମସିହାରେ ସେ ସାଗର ଗଙ୍ଗା କଥାଚିତ୍ରରୁ ଅଭିନେତ୍ରୀ ଜୀବନ ଆରମ୍ଭ କରିଥିବା ରଚନା, ବର୍ତ୍ତମାନ ସୁଦ୍ଧା ୫୦ରୁ ଅଧିକ ଓଡ଼ିଆ, ବଙ୍ଗଳା, ତେଲୁଗୁ ଓ ହିନ୍ଦୀ ସିନେମାରେ ଅଭିନୟ କରିସାରିଛନ୍ତି ।
ରାୟଗଡ ବିମାନବନ୍ଦର ଭାରତୀୟ ରାଜ୍ୟ ଛତିଶଗଦର ରାୟପୁର ସହରରୁ 9 କିଲୋମିଟର ଦୁରବର୍ତୀ କୋଣ୍ଡାତରାଇରେ ଥିବା ଏକ ବିମାନବନ୍ଦର । ଏହା ମୁଖ୍ଯତଃ କ୍ଷୁଦ୍ର ବିମାନ ଓ ହେଲିକେପ୍ଟର ପାଇଁ ବ୍ୟବହାର କରାଯାଇଥାଏ । ପରିବର୍ଦ୍ଧନ 2013 ମସିହାରେ ରାଜ୍ୟ ସରକାର ଭାରତୀୟ ବିମାନ ଚଲାକଲାଳ କରତୃପକ୍ଷୀଙ୍କ ସହ ରାଜିନାମା ଭିତ୍ତିରେ ଏହାର ଉନ୍ନତିକରଣ ପାଇଁ ବ୍ୟବସ୍ଥା କରୁଛନ୍ତି । ଏହା ମଯ 2017 ସୁଦ୍ଧା କାର୍ଯ୍ୟକାରୀ ହେବାର ସମ୍ଭାବନା ରହିଛି । ଆଗାମୀ 3 ବର୍ଷରେ ଦୁଇଟି ପର୍ଯ୍ୟାୟରେ ଏହାର ବିକାଶ ହେବ। ଏହାର ରାନୱେ 1870 ମିଟର ବିଶିଷ୍ଟ ଓ ପରେ ଏହାକୁ 2000 ମିଟର କରାଯିବ । ଏଥିପାଇଁ 280 କୋଟି ତାଙ୍କର ଅଟକଳ କରା ଯାଇଛି ।